Demimu Ayah… gendong bapa sempurnakan tawaf

0

BANGI, Rabu – Bilakah kali terakhir anda berbuat sesuatu untuk ibu atau ayah anda?

Benar, pengorbanan kedua-dua orang tua kita tiada tolok bandingnya, pengorbanan besar ibu bapa sememangnya tidak terbalas dengan wang ringgit.

Pada usia semakin uzur,  masa dan tenaga kita lebih diperlukan untuk berbakti kepada mereka.

Pada umrah awal tahun ini,  tular di media sosial mengenai seorang anak berpakaian ihram yang menggendong  ayahnya untuk menunaikan ibadah umrah.

Artikel berkaitan

Sanusi janji bayar ganti rugi RM120,000 kepada Mahfuz

Kampung Digital Melaka dilancarkan, perbaiki sistem penyampaian perkhidmatan

Israel jadikan Gaza `penjara di langit terbuka’ : Kementerian Luar Rusia

Jumlah mangsa banjir Johor meningkat hampir 40,000

Pekerja kedai makan maut di hostel akibat penyakit Tibi

Foto lelaki itu yang menggendong ayahnya mengundang rasa sebak sesiapa pun yang melihat.

Pengorbanannya menggunakan kekuatan diri yang dimiliki digunakan untuk membantu ayah yang berada di belakangnya untuk menyempurnakan ibadah tawaf mengelilingi Kaabah.

 Foto beliau yang tidak diketahui identitinya serta ayahnya banyak dikongsi orang ramai di seluruh dunia termasuk oleh media rasmi dua Masjid suci orang Islam
Haramain Sharafain.

Bagaimanapun bila peristiwa itu berlaku tidak dinyatakan sebaliknya Haramain Info hanya menciapnya pada 16 Januari lalu.

Dalam situasi yang sama, pada April tahun lalu,
satu video
 juga tular berhubung seorang anak yang mengencang ayahnya di atas bahu sambil berjalan untuk menyempurnakan  ibadah tawaf umrah  mengelilingi Kaabah.

Perbuatannya itu juga mendapat pujian daripada ramai netizen dan menyifatkan beliau seorang anak yang baik malah orang ramai turut mendoakannya.

Kisah ini mengingatkan kita mengenai pengorbanan seorang anak syurga Uwais Al Qarni, yang sanggup meyantuni ibunya walau apa sahaja permintaan wanita yang melahirkan beliau ke dunia.

Ibunya sangat berhajat menunaikan haji.

Uwais berusaha dengan membeli seekor anak lembu lalu membuat kandang di sebuah bukit.

Salam lapan bulan  Uwais menggendong anak lembu turun naik bukit, sehinggalah ototnya sudah kuat. Perbuatannya itu membingungkan orang ramai malah mengejek dia atas keanehan perlakunya.

Lantas setibanya musim haji,  Uwais menunaikan hajat si ibu dengan berangkat ke Tanah Suci.

Beliau menggendong ibunya dari Yaman ke Makkah untuk menunaikan rukun Islam kelima.

Di tanah suci, Uwais al Qarni dengan tegap menggendong ibunya wukuf di Arafah dan Tawaf di Kakbah.

Di depan Kaabah air mata ibunya tumpah.

Uwais lantas –  “Ya Allah, ampuni semua dosa ibuku.”


Isu ayam dan telur, MAFS dapat markah tercorot

0

BANGI, Rabu –
Kementerian Pertanian dan Keterjaminan Makanan (MAFS) diterajui oleh menterinya, Mohamad Sabu mendapat markah tercorot dalam laporan penilaian persepsi rakyat susulan isu kekurangan telur dan ayam.

Mohamad berkata, markah itu didedahkan dalam pemukiman Jemaah Menteri di Putrajaya baru-baru ini.

Bagaimanapun, semalam, beliau mengumumkan kekurangan bekalan telur di pasaran negara semakin pulih susulan langkah sementara kerajaan membenarkan telur import.

Mohamad berkata situasi itu terbukti apabila data daripada Jabatan Veterinar menunjukkan kekurangan telur pada Disember tahun lalu hanyalah sebanyak sejuta berbanding situasi kekurangan kritikal sebelum itu iaitu November sebanyak 157 juta dan 118 juta pada Oktober.

Artikel berkaitan

MOTAC tidak wajar letak pegawai fasih Bahasa Mandarin di KLIA

Jangan Biar Aset Negara Digadai, Dirampas Pihak Luar – Pakar

25 Kes Positif COVID-19 Di Parlimen Mungkin Varian Delta

Kerajaan digesa kembalikan nikotin dalam Akta Racun 1952

Saya Tidak Sokong Mencuri, Tetapi Mereka Tiada Pilihan, Saya Halalkan” – MYDIN

Disember tahun lalu, kerajaan membenarkan kemasukan telur ayam dari India menerusi laluan udara sebagai fasa percubaan bagi memastikan telur ayam yang diimport menepati piawaian yang ditetapkan.

“
Mereka (pengeluar telur) sangat mengharapkan hasil eksport telur untuk menampung kerugian dialami di pasaran tempatan kerana kawalan harga dikenakan terlalu lama dan boleh menyebabkan banyak syarikat terpaksa menghentikan operasi,” katanya.

Mengenai cadangan supaya kerajaan menghentikan eksport telur, Mohamad berkata, langkah itu tidak dapat dilakukan kerana kenaikan mendadak kos makanan ayam yang diimport dan kawalan harga yang terlalu lama hingga menekan pengeluar telur tempatan.

Bagi menyelesaikan isu berkenaan, beliau berkata, MAFS telah mengadakan perbincangan dengan Kementerian Perdagangan Dalam Negeri dan Kos Sara Hidup (KPDN) serta Kementerian Kewangan (MOF) selain mencadangkan agar subsidi bersasar diberikan kepada rakyat memerlukan, sebelum harga telur diapungkan semula.


Kajian semula pakaian pramugari MAS mampu henti stigma

0

BANGI, Rabu –
Tindakan syarikat penerbangan, Malaysia Airlines melakukan tinjauan untuk mendapatkan pandangan orang ramai menerusi dalam talian mengenai pramugari dibenarkan mengenakan hijab atau menutup aurat ketika bertugas merupakan satu langkah proaktif.

Perkara itu turut dialu-alukan oleh Ketua Pegawai Eksekutif Yayasan Dakwah Islamiah Malaysia (YADIM), Tuan Kamarul Arief Tuan Soh yang berkata, kaedah itu dapat menghentikan stigma dan eksploitasi kepada wanita terlibat dalam industri berkenaan.

Beliau berkata, inisiatif ke arah kebenaran kod pemakaian patuh syariah dalam kalangan pramugari itu wajar diberi pujian dan sokongan selaras dengan agenda mengangkat martabat wanita serta Islam yang dibawa oleh kerajaan.

“Malaysia Airlines bakal menyertai beberapa lagi syarikat yang membenarkan pramugarinya menutup aurat seperti Royal Brunei Airline, Egyptair dan Air Cairo malah baru-baru ini British Airways juga memperkenalkan seragam baharu dengan pilihan tudung untuk kru wanita,” katanya.

Artikel berkaitan

Gaji penjawat awam bakal dinilai semula

Yayasan Ikhlas Pertingkat Pendidikan Sains Kesihatan

Boleh bawa kepada kekufuran, rosak akidah agama

Gambar dipercayai berunsur seksual adalah tangkap layar aplikasi

Penguatkuasaan Akta Cecair 1952 masih lemah, tiada kawalan kerajaan

Jelas Tuan Kamarul Arief,
Yadim optimis bahawa tinjauan tersebut akan mendapat respons positif daripada rakyat.

Tambahnya, perkara ini juga tidak akan menjejaskan produktiviti Malaysia Airlines, malah ia adalah selari dengan slogan cogan kata syarikat itu yang dikenali seperti ‘Hospitaliti Malaysia Bermula Dengan Kita’.

Sebelum ini, media melaporkan Malaysia Airlines memulakan langkah pembaharuan mereka dengan menyeragamkan pakaian pramugari syarikat itu apabila menghantar borang kajian bagi mendapatkan pandangan daripada pengguna serta orang ramai.


Kejatuhan UMNO berpunca daripada legasi presiden

0

BANGI, Rabu – Bekas Perdana Menteri, Tun Dr Mahathir Mohamad mendakwa, prestasi UMNO yang semakin merudum selepas Pilihan Raya Umum ke-15 (PRU15) adalah disebabkan presiden yang terdahulu tidak berjuang untuk bangsa dan negara.

Tun Mahathir berkata, kini UMNO telah dikuasai oleh presiden yang sedang dibicara kerana rasuah.

“Ahmad Zahid takut kalau dia tidak jadi Timbalan Perdana Menteri dia akan didapati bersalah. Sebab itu ia tidak benar pertandingan jawatan presiden dan timbalan presiden dalam mesyuarat agung UMNO,” katanya menerusi kenyataan di Twitter pada Rabu.

Justeru, UMNO akan terus dikuasai oleh presiden dan kemungkinan besar UMNO akan merosot pada PRU seterusnya.

Artikel berkaitan

Najib Gagal Masuk Bukti Baharu Kes Seleweng Dana SRC INTL

Kerajaan perlu perhalusi keputusan tarik balik rayuan kes kalimah Allah

UNI-MLC gesa kerajaan lindungi kepentingan jangka panjang pencarum KWSP

Ucapan berbaur perkauman, Lim Guan Eng disiasat bawah Akta Hasutan

Tragedi Batang Kali: Pemilik lima kenderaan di tapak perkhemahan dikenal pasti

Malah, jelas Tun Mahathir, kemerosotan prestasi UMNO adalah disebabkan presiden-presiden yang menyeleweng dan Ahmad Zahid juga kata Mahathir, sedang menghadapi caj di mahkamah.

“Penurunan prestasi UMNO disebabkan presiden-presiden yang menyeleweng. Perlembagaan UMNO memperuntukkan ahli menukar pemimpin tetapi ahli UMNO nampak bersedia mengekalkan pemimpin yang sedang dicaj pun.

“Sekarang Presiden UMNO sedang hadapi caj. Apakah ahli UMNO akan terus sokong UMNO?” katanya.

Tun Mahathir turut menimbulkan persoalan sama ada Perdana Menteri, Datuk Seri Anwar Ibrahim akan menyelamatkan Ahmad Zahid daripada kes perbicaraan mahkamah.

Katanya, Anwar jelas menerima 30 Ahli Parlimen daripada Barisan Nasional (BN) untuk membentuk kerajaan dan memberikan jawatan kepada Ahmad Zahid.

Untuk rekod, Mahkamah Tinggi pada penghujung tahun lalu menetapkan keputusan sama ada Ahmad Zahid akan dibebaskan atau diperintahkan membela diri atas 47 pertuduhan pecah amanah, rasuah dan pengubahan wang haram membabitkan dana Yayasan Akal Budi bakal diketahui pada 24 Januari depan.

Ahmad Zahid menghadapi 47 pertuduhan membabitkan 12 pertuduhan pecah amanah (CBT), lapan pertuduhan rasuah dan 27 pertuduhan pengubahan wang haram, membabitkan puluhan juta ringgit milik yayasan kebajikan yang diasaskannya itu.

Pada 23 September tahun lalu, Mahkamah Tinggi dan Mahkamah Rendah Shah Alam melepas dan membebaskan Ahmad Zahid daripada 40 pertuduhan rasuah berkaitan Visa Luar Negeri (VLN).


KPM tambah baik proses pembayaran wang bantuan sekolah

0

BANGI, Rabu –
Kementerian Pendidikan (KPM) akan menambah baik proses pembayaran wang bantuan awal persekolahan termasuk memasukkan terus ke dalam akaun bank murid atau ibu bapa mereka supaya lebih selamat dan menjimatkan masa.

Menteri Pendidikan, Fadhlina Sidek berkata, pihaknya juga mengambil maklum semua cadangan yang dikemukakan pelbagai pihak berhubung proses pembayaran wang
bantuan awal persekolahan sebanyak RM150 bagi setiap murid.

Katanya, KPM akan mengekalkan proses sedia ada dan menambah baik dari semasa ke semasa.

Mengulas lanjut, Fadhlina berkata, ketika ini pihaknya masih perlu melakukan proses pemberian wang bantuan awal persekolahan itu secara bersemuka kerana mengambil kira terdapat ibu bapa yang tiada akaun bank.

Artikel berkaitan

Bas persiaran terbakar, laluan keluar Plaza Tol UPM dibuka semula

Ahli MKT UMNO tawar diri bertanding jawatan Ketua Pemuda

Perbanyakkan bertadarus di masjid – Sultan Terengganu

Shabery ingatkan pemimpin PH, kerajaan Anwar bukan jambatan konkrit

Tujuh Ahli Parlimen ambil peluang tanding PRN

Beliau berkata demikian ketika diminta mengulas cadangan daripada bekas Menteri Pendidikan, Datuk Dr Radzi Jidin yang mahu pembayaraan bantuan awal persekolahan seeloknya dimasukkan terus ke dalam akaun bank murid supaya lebih selamat dan menjimatkan masa.

Isu cara pembayaran bantuan awal persekolahan timbul selepas seorang guru besar berputih mata apabila wang bantuan awal persekolahan berjumlah RM109,000 yang diperuntukkan untuk sebuah sekolah di Beranang, Selangor hilang selepas dilarikan individu yang memecah tingkap kendaraannya di Semenyih dalam kejadian 10 pagi Isnin lalu.

Menurut Ketua Polis Daerah Kajang, Asisten Komisioner Mohd Zaid Hassan, berdasarkan keterangan guru besar terbabit, mangsa yang berpengalaman 10 tahun mengendalikan transaksi pengeluaran wang tidak membuat sebarang permohonan polis pengiring kerana sudah biasa melakukan sebegitu. – Malaysia Gazette


Mayat dikerat enam dalam bagasi bukan rakyat Malaysia

0

BANGI, Rabu – Mayat yang ditemukan dengan dikerat enam semalam di tepi Lebuhraya Utara Selatan (PLUS),  disahkan bukan warga Malaysia.

Proses bedah siasat yang dijalankan hari ini juga mendapati, mangsa juga adalah seorang lelaki dan bukan beragama Islam dan bukan orang tempatan.

Ketua Polis Daerah Sungai Buloh, Superintendan Shafa’aton Abu Bakar, berkata setakat ini, pihaknya sudah merakam percakapan seorang individu bagi membantu siasatan kes penemuan mayat berkenaan.

“Siasatan lanjut masih dijalankan bagi mengenal pasti identiti sebenar mangsa dan mengesan saksi yang boleh membantu siasatan. Hasil laporan awal bedah siasat mendapati kematian mangsa adalah berpunca daripada hentakan benda tajam dan tumpul atau ‘multiple blunt and sharp injury’,” katanya kepada BH.

Polis turut merakam keterangan seorang saksi bagi membantu siasatan kes penemuan mayat itu.

Artikel berkaitan

RM100 juta bantuan segera kepada Kelantan, Terengganu

Sijil pentauliahan bukan penghalang aktiviti belajar agama

Tun M puji perkhidmatan MRT, seperti di negara maju

Tajuddin Putar Belit, Takut SPRM – Puad Zarkashi

Dua Kes Omicron Mula Direkod Di Pulau Pinang

Superintendan Shafa’aton menambah rakaman keterangan saksi itu diambil pada jam 4.30 petang semalam.

“Setakat ini hanya satu saksi sudah dirakam percakapan berkaitan kes ini.”

Mayat dikerat enam itu ditemui di Kilometer 447, Lebuhraya PLUS arah utara, berhampiran persimpangan Rawang Selatan.

Sebahagian keratan tubuh mangsa disumbatkan dalam beg bagasi, manakala separuh bahagian badan iaitu dari pinggang ke atas dan tanpa kepala, ditemui di tepi jalan.

Pada masa ini, siasatan kes dijalankan mengikut Seksyen 302 Kanun Keseksaan.- BH


Nancy sambut baik pengumuman PM lantik Pesuruhjaya Kanak-Kanak

0

BANGI, Rabu –
Menteri Pembangunan Wanita, Keluarga dan Masyarakat, Datuk Seri Nancy Shukri menyambut baik pengumuman kerajaan berkaitan lantikan Pesuruhjaya Kanak-Kanak bagi menganggotai Suruhanjaya Hak Asasi Manusia (Suhakam).

Suruhanjaya itu juga bersifat bebas serta dapat membantu kementerian dalam menangani isu melibatkan kebajikan kanak-kanak tanpa menyebabkan pertindihan kuasa atau bidang tugas dengan pihaknya.

“Alhamdulillah tetapi itu bukan di bawah kementerian kita walaupun kementerian kita adalah kementerian yang bertanggungjawab dan memberi cadangan kepada suruhanjaya itu.

“Namun ia akan menjadi suruhanjaya yang bebas untuk memantau segala urusan berkaitan dengan kanak-kanak. Kami juga boleh menggunakan perkhidmatan tersebut,” katanya.

Artikel berkaitan

Pesawat terhempas di Elmina, Shah Alam

Cadangan perluas visa ketibaan boleh gugat keselamatan negara

Percepat laksana Akta Pendanaan Politik, elak amalan rasuah

Rakyat Mahu Bebas Pandemik, Bukan PRU15 – Faizal Azumu

Hanya Dihargai Oleh Bukan Melayu Untuk Keuntungan Mereka

Nancy berkata, biarpun suruhanjaya itu bukan di bawah naungan beliau, pihaknya memikul tanggungjawab serta memberi cadangan kepada suruhanjaya tersebut berkaitan dengan suruhanjaya kanak-kanak.

“Tidak (berlaku pertindihan). Kami akan menjalankan tugas seperti biasa dan ini akan membantu bukan sahaja kita tetapi juga membantu Kementerian Dalam Negeri dan Kementerian Pendidikan yang berurusan dengan kanak-kanak.

“Jadi tiada pertindihan, malah boleh membantu dari segi semak dan imbang juga untuk kami,” katanya ketika ditemui  selepas Sesi Town Hall Perkhidmatan Kanak-kanak (Pemeliharaan dan Perlindungan) Jabatan Kebajikan Masyarakat Tahun 2023.

Dalam pada itu, Perdana Menteri, Datuk Seri Anwar Ibrahim pada Rabu berkata, kerajaan memutuskan melantik Pesuruhjaya Kanak-Kanak bagi menganggotai Suhakam susulan peningkatan kes penderaan dan masalah sosial.

Anwar menyifatkan pelantikan Pesuruhjaya Kanak-Kanak itu juga sebagai satu cabang khas berautonomi di bawah Suhakam. – Astro Awani


Nga Kor Ming salah bawa masuk pakar perumahan

0

BANGI, Rabu –
Menteri Pembangunan Kerajaan Tempatan (KPKT), Nga Kor Ming baru-baru ini membawa masuk pakar Pembangunan dan Perumahan (HBD) yang merupakan sebuah syarikat pembangunan dari Singapura untuk berkongsi kepakaran serta kejayaan negara itu.

Rakyat Singapura turut mengalami kegagalan untuk mendapatkan rumah flat jenis Built-To-Order (BTO)

Berikutan itu, tindakan beliau menerima reaksi yang pelbagai oleh masyarakat di negara ini, susulan kebanyakan pakar perumahan Singapura mempunyai pelbagai isu antaranya harga rumah yang tidak mampu dimiliki oleh rakyat, isu waktu pembinaan rumah yang panjang serta kegagalan mendapat rumah flat jenis Built – To – Order (BTO).

Sehubungan itu, Naib Presiden Berjasa, IR Lukman Al-Hakim tampil mempersoalkan apa sebenarnya kejayaan yang wajar dibanggakan dengan kepakaran dari Singapura itu.

Nga Kor Ming membawa masuk pakar perumahan Singapura walapun kepakaran turut dimiliki oleh rakyat tempatan

Lantas beliau menegaskan,  tindakan Kor Ming merupakan satu tindakan yang tidak komited buat agenda pembangunan negara.

Artikel berkaitan

Tun Mahathir tidak bertanding pada PRN

PAS Selangor intai kerusi dimenangi pada PRU12

Suhu politik Sabah reda, BN Sabah sokong tubuh Kerajaan Perpaduan

APM Johor siap siaga amaran hujan berterusan tahap bahaya

Tun M sah sertai Putra

Beliau turut menyifatkan Kor Ming jelas menjadikan China dan Hong Kong sebagai kiblat serta panduan utama bagi memperkasakan lagi kementeriannya.

Justeru, beliau berkata, mengapa Kor Ming perlu lebih mempercayai dan mencari kepakaran luar berbanding rakyat di negara ini bersusah payah menggenggam segulung ijazah dalam bidang tersebut.


OPR naik atau tangguh, esok?

0

BANGI, Rabu –
Maybank Investment Bank Bhd (Maybank IB) menjangkakan Bank Negara Malaysia (BNM) berkemungkinan membuat kejutan dengan menangguhkan kenaikan seterusnya Kadar Dasar Semalaman (OPR) atau pada kadar yang lebih kecil.

Bank pelaburan itu berkata, tindakan sedemikian bertujuan menangani reaksi negatif.

Maybank IB dalam satu kenyataan seperti
dipetik The Edge
 berkata, sebarang kenaikan baharu OPR pada Januari akan hanya mengukuhkan aliran kenaikan Kadar Tawaran Antara Bank Kuala Lumpur tiga bulan (KLIBOR 3M).

Namun, ia terkecuali apabila terdapat sebarang pengumuman mengenai langkah berkaitan mudah tunai.

Artikel berkaitan

Ab Rauf angkat sumpah Ketua Menteri Melaka

Islam bukan ekstrem sempit tapi terbina atas asas wahyu

Pemberian ubat PrEP galakkan aktiviti LGBT

“Bukan kerana kerusi empuk, saya sedih tinggalkan kakitangan saya … ” – Sulaiman

Melampau, pelawak Singapura hina, perlekeh Malaysia

Sementara itu
Standard Chartered Malaysia pula menjangkakan Bank Negara akan menaikkan kadar dasar semalaman (OPR) kepada tiga peratus daripada 2.75 peratus.

Kenaikan OPR itu dikatakan tidak mustahil memandangkan Perdana Menteri, Datuk Seri Anwar Ibrahim sebelum ini berkata kerajaan tidak mencampuri urusan di bawah bidang kuasa BNM dan menegaskan ia adalah keputusan mutlak bank pusat tersebut.

Firma penyelidikan itu dalam satu nota penyelidikannya juga berkata, pertumbuhan kukuh, kadar inflasi yang tinggi dan meluas akan mendorong dasar monetari selanjutnya yang lebih ketat.

Sementara itu, ringgit dibuka rendah berbanding dolar Amerika Syarikat (AS) hari ini,  menjelang keputusan mengenai Kadar Dasar Semalaman (OPR) oleh Jawatankuasa Dasar Monetari Bank Negara Malaysia (BNM) pada Khamis.

Pada jam 9.06 pagi, ringgit susut kepada 4.3270/3310 berbanding dolar AS daripada 4.3250/3280 ketika ditutup pada Selasa.


OPR naik, ramai bakal muflis!

0

BANGI, Rabu – Kerajaan diharap dapat mempertimbangkan langkah menaikkan kadar dasar semalaman, OPR,  kerana kesannya amat besar terhadap rakyat, khususnya golongan berpendapatan rendah.

Presiden Persatuan Penyelesaian Pengguna dan Peminjam Malaysia (4PM), Rosland Mohd. Arif berkata kadar OPR itu tidak sepatutnya dinaikkan lagi pada mesyuarat pertama Jawatankuasa Dasar Monetari (MPC), Bank Negara Malaysia (BNM) yang berlangsung hari ini.

Presiden Persatuan Penyelesaian Pengguna dan Peminjam Malaysia (4PM), Rosland Mohd. Arif

Ini kerana kata beliau  langkah peningkatan kadar itu hanya akan mengakibatkan lebih ramai menderita dan terbeban sehingga boleh berdepan risiko bankrap.

Malah beliau yakin semua pihak sama ada kerajaan, Kementerian Kewangan atau BNM sedar rakyat sedang susah, sebaliknya jelas beliau kadar itu harus  diberi penurunan selari  dengan hasrat kerajaan yang prihatin terhadap rakyat.

Artikel berkaitan

Kenapa Asri Hamidin perlu diganti, siapa KSU Perbendahara baharu?

PAS Masih Harapkan Kerjasama UMNO Dalam MN

Samirah, Dua Remaja Bebas Tuduhan bunuh CEO Cradle Fund

KJ, Shahidan sah tiada dalam senarai calon PAS Selangor

Fahmi nafi halang Ridhuan Tee muncul di televisyen

Jelasnya lagi apabila kenaikan OPR berlaku, lebih ramai isi rumah, akaun akan tertunggak dan rumah bakal dilelong dan menambah golongan yang bankrap.

“Kita menguruskan orang ramai masalah perbankan dan sivil dan kami dapat lihat keadaan lebih teruk rakyat hilang kenderaan tidak mampu tebus. Ramai akan naik pengangkutan awam, dan lebih ramai orang hilang rumah dan balik kampung, orang Melayu banyak bankrap.’’

Persatuan beliau yang berdepan pelbagai masalah perbankan orang ramai terutama Melayu, bimbang keadaan terdesak akan menyebabkan ramai yang menjadi muflis.

Mengulas lanjut, Rosland berkata, kerajaan sepatutnya memainkan peranan utama dengan melihat penderitaan ditanggung rakyat ketika ini terutamanya berkaitan kos sara hidup.

“
Saya tidak faham, kerajaan sedar kesan kenaikan OPR akan menjejaskan kenaikan ekonomi orang ramai, tetapi hendak dinaikkan juga, apakah ini untuk menguntungkan pihak bank? Itu yang saya sedih dan kecewa, ramai yang susah tetapi apa saya boleh buat, tetapi tolong mereka hari-hari”

Sehubungan itu beliau berharap kerajaan akan memperhalusi kenaikan itu dan bagi tahun 2023 yang dijangka berlaku kemelesetan ekonomi,  kerajaan digesa menyediakan langkah lebih baik kepada peminjam.

Untuk rekod, Persatuan Penyeleaian Pengguna dan Peminjam Malaysia, 4PM, menawarkan perkhidmatan dan nasihat  kepada orang ramai yang menghadapi masalah  tanggungan hutang berlebihan, rumah, tanah dan cagaran harta mereka dalam kemelut ekonomi keluarga individu dan juga syarikat.


Pembela seru masyarakat untuk lawan tayangan filem Pulau

0

BANGI, Rabu –
Sebuah filem tempatan bertajuk
Pulau
 baru sahaja mengeluarkan
trailer
 rasmi mereka tetapi mendapat kritikan yang hebat selepas filem itu berani memaparkan adegan dan pemakaian yang mencolok mata.

Pertubuhan-Pertubuhan Pembela Islam (PEMBELA) mempersoalkan bagaimana filem yang berunsurkan moral rendah dan dianggap lucah ini boleh mendapat kelulusan daripada Lembaga Penapis Filem (LPF) untuk tontonan rakyat Malaysia.

PEMBELA cakna dengan isu tayangan filem itu kerana ia jelas memaparkan babak-babak tidak senonoh dan tidak sesuai dijadikan tontonan awam.

Menerusi satu hantaran di Facebook rasmi mereka, PEMBELA menjelaskan, filem ini mampu mencetuskan fenomena yang hebat jika ia mengandungi pelbagai ideologi murni yang bermanfaat, khususnya buat  golongan muda.

Artikel berkaitan

RUU Perkhidmatan Parlimen sedang dimuktamadkan – Azalina

Kadar subsidi harga padi naik kepada RM500 setiap tan mulai esok

Muhyiddin tak takut disiasat, nafi seleweng RM600 bilion

Hentikan bantuan khas sekolah persendirian Cina, tidak patuhi Akta Pendidikan 1996 – Pakar

240 Pengembara VTL Udara Dari Singapura Tiba Di Malaysia

Bagaimanapun, pihaknya mendakwa filem tersebut sudah dirosakkan dengan kehadiran watak pelakon yang memainkan kandungan dewasa serta penyajian adegan-adegan yang kurang enak untuk dilihat.

PEMBELA turut mempersoalkan adakah ini merupakan tahap idea serta mentaliti penerbit perfileman negara sehingga sanggup menggadaikan nilai-nilai murni demi mengejar gelaran
box office
 serta anugerah semata-mata.

Justeru, PEMBELA menyeru kepada semua pihak untuk tampil berani melawan landskap industrI yang membawa ideologi moral rendah di negara ini.

Terdahulu, filem yang mengandungi unsur lucah ini telah lulus dengan klasifikasi P13 oleh lembaga Penapisan Filem (LPS) pada 15 September 2022 dan akan ditayangkan untuk tontonan umum pada 9 Mac 2023.


PKR tarik balik penggantungan keahlian Iswardy

0

BANGI, Rabu –
Pengerusi Pro-Keadilan Sarawak, Iswardy Morni didapati tidak bersalah kerana mengkritik Yang di-Pertuan Agong, Al Sultan Abdullah Ri’ayatudin Al Mustafa Billah Shah pada 28 Mei tahun lepas.

Iswardy juga ditahan kerana mengkritik kerajaan ketika itu berhubung pengurusan pandemik Covid-19 yang tersebar di media sosial.

“Alhamdulillah, saya (didapati) tidak bersalah dalam semua pertuduhan. Penggantungan saya ditarik balik dan keahlian saya telah dikembalikan.
Forgive, not forget
 (maafkan tapi tidak lupakan). Saya kembali,” katanya menerusi satu kenyataan yang dimuat naik di laman sosial.

Dalam pada itu, Iswardy berkata,
beliau didapati tidak bersalah dalam semua pertuduhan serta penggantungan sebagai ahli PKR ditarik balik dan telah dikembalikan keahliannya.

Artikel berkaitan

Badan Kehakiman perlu bebas, neutral dan berwibawa – Hassan Karim

Ahmad Zahid enggan komen ‘Langkah London’

179 orang dipindahkan ke PPS di Larut, Matang dan Selama

Tidak mudah PH-BN rampas negeri Kedah –  Sanusi

Plutokrasi Nasib Rakyat Sekarang Ditentukan Oleh Golongan Jutawan?

Terdahulu, Iswardy yang merupakan ahli PKR ditahan pada 29 Mei tahun lalu selepas video YouTubenya, mengkritik Yang di-Pertuan Agong tersebar di media sosial.

Menerusi video tersebut, beliau mengeluarkan kenyataan mendakwa Seri Paduka seakan-akan tidak bertindak terhadap peningkatan kes Covid-19 selain mempersoalkan sama ada Baginda ada menerima video dibuat individu lain mendakwa dirinya ada menghina Yang di-Pertuan Agong.

Sementara itu, Menteri Komunikasi dan Digital, Fahmi Fadzil sebelum ini mengesahkan Iswardy adalah ahli biasa dan tidak memegang sebarang jawatan dalam hierarki kepimpinan PKR Sarawak mahupun dalam kepimpinan pusat.

Pada 1 Jun lalu, Iswardi mengaku tidak bersalah di Mahkamah Sesyen Kuala Lumpur atas pertuduhan mengeluarkan kenyataan di laman YouTube yang disifatkan berbaur hasutan dan didakwa menghina Yang di-Pertuan Agong.

Kumpulan hak asasi manusia Article 19 kemudiannya menggesa pertuduhan menghasut terhadap Iswardy digugurkan.


Selepas tembak lelaki Palestin, Israel halang ambulans dekati tubuh mangsa

0

BANGI, Rabu – Kementerian Kesihatan dan Keselamatan Palestian mengesahkan tentera Israel menembak mati seorang lelaki warga Palestin di Tebing Barat yang didudukinya.

Mangsa yang bernama Hamdi Abu Dayyeh, berusia 40 tahun maut pada hari Selasa disebabkan tembakan Israel di Halhul, sebuah bandar di Pinggir Utara, Bandar Hebron.

Bagaimanapun, media Palestin melaporkan Abu Dayyeh ditembak mati ketika melakukan serangan tembakan terhadap tentera Israel yang ditempatkan di pusat pemeriksaan di kawasan itu.

Saksi berkata, tentera Israel menghalang ambulans daripada mendekati Abu Dayyeh ketika dia terbaring di atas tanah.

Artikel berkaitan

NGO dialukan terlibat dalam misi bantuan kemanusiaan ke Turkiye, Syria

PAS bantah rumah ibadat bukan Islam tidak ikut garis panduan

Kes Covid-19 Melonjak Di China, Rakyat Tidak Perlu Bimbang

Institusi Perundangan : Tidak boleh ada keistimewaan antara ahli politik dengan rakyat

Jenazah Pengerusi MDN Mahmood Zuhdi selamat dikebumi

Beberapa minit sebelum kejadian, pihak berkuasa Israel menerima laporan mengenai insiden tembakan ke atas bas peneroka di kawasan Hebron.

Tiada kecederaan dilaporkan.


Tidak mahu bahasa ibunda hanya jadi simbol, BERJASA sokong teks BM versi rasmi Perlembagaan

0

BANGI, Khamis – Tidak mahu bahasa ibunda hanya dijadikan sekadar simbol, BERJASA menyokong penuh cadangan Peguam Negara, Tan Sri Idrus Harun supaya edisi Perlembagaan Persekutuan diterjemah ke Bahasa Melayu menggantikan teks asal dalam Bahasa Inggeris sebagai versi rasmi.

Naib Presiden BERJASA, Ir Muhammad Lukman Al Hakim Mohammad berkata pendirian itu disuarakan atas dasar tidak mahu bahasa ibunda sekadar  menjadi lambang, sebaliknya mesti diamal dan dikuasai segenap lapisan masyarakat.

“Sebagai sebuah negara yang telah merdeka lebih 60 tahun, mengapa kita masih lagi dipengaruhi oleh penjajah British dari segi sistem politik, budaya dan bahasa?

Apatah lagi katanya dalam Perlembagaan Persekutuan itu sendiri termaktub Perkara 160B yang menyatakan bahawa sekiranya terdapat percanggahan atau perselisihan antara teks Bahasa Kebangsaan dan Bahasa Inggeris, maka teks Bahasa Kebangsaan sepatutnya mengatasi teks Bahasa Inggeris.

Sebelum ini, Jabatan Peguam Negara (AGC) mencadangkan kepada kerajaan supaya preskripsi Perlembagaan Persekutuan dalam bahasa Melayu menjadi teks rasmi selaras Perkara 160B Perlembagaan Persekutuan.

Idrus berkata, pihaknya juga bercadang untuk mencetak semula Perlembagaan Persekutuan bagi memasukkan pindaan perlembagaan bersejarah yang terkini mengikut Perkara 160A Perlembagaan Persekutuan.

Mengulas lanjut, Muhammad Lukman berkata, mungkin ramai yang tidak maklum, teks sahih Perlembagaan Persekutuan dalam Bahasa Kebangsaan telahpun wujud dan dilancarkan oleh Yang di-Pertuan Agong semenjak 2003 lagi.

Justeru, beliau menggesa semua perbicaraan dan komunikasi dalam semua jenis dan tahap mahkamah juga menggunakan bahasa kebangsaan sebagai medium rasmi. – ISMAWEB


Tol percuma 20, 21 Januari sempena Tahun Baharu Cina

0

BANGI, Rabu – Perdana Menteri, Datuk Seri Anwar Ibrahim mengumumkan tol percuma kepada semua kelas kenderaan sempena Tahun Baharu Cina.

Anwar berkata, tol percuma itu boleh dinikmati pengguna lebuh raya di seluruh negara pada 20 dan 21 Januari ini.

“(Ada) berita baik (untuk Tahun Baharu Cina). Untuk itu, Menteri Kerja Raya, Datuk Seri Alexander Nanta Linggi) dan Menteri Pengangkutan (Datuk Seri Anthony Loke) sudah mengambil inisiatif berbincang dengan syarikat konsesi dan setuju supaya ditiadakan tol bagi 20 dan 21 Januari.

“Ia untuk memudahkan kerana ramai rakyat yang akan pulang ke kampung bukan saja (masyarakat) Cina tetapi juga Melayu, India dan yang lain,” katanya pada sidang media selepas mempengerusikan Mesyuarat Kabinet, di Bangunan Perdana Putra hari ini.

Artikel berkaitan

ADUN Tronoh Diperintah Bela Diri Dakwaan Merogol

Tanda Pagar #MatKilau Sohor Di Twitter

Zuraida Masih Mahu Menjadi Menteri

Pemuda Pas Harap Pertemuan Mengukuhkan Penyatuan

Selesaikan Perselisihan Di Meja Rundingan

Beliau berkata, langkah itu memberi implikasi kewangan dianggarkan sebanyak RM40 juta.

Masyarakat Cina di negara ini akan menyambut perayaan Tahun Baharu Cina pada 22 dan 23 Januari ini.

Anwar turut menitipkan pesanan agar mereka yang pulang bercuti supaya berhati-hati dan mematuhi semua peraturan jalan raya yang ditetapkan.


Bapa belajar hisap dadah daripada anak

0

BANGI, Khamis – Pasangan anak-beranak antara 48 individu yang ditahan dalam serbuan di Ladang Kelapa Sawit ECPI, dekat Gurun, pada Khamis.

Dua beranak masing-masing berusia 53 dan 26 tahun itu ditahan ketika mereka memasuki ke kawasan yang dijadikan ‘port’ untuk mendapatkan bekalan dadah serta melepaskan gian ketagihan.

Ketika disiasat, si bapa mendakwa yang dia belajar mengenali serta menghisap dadah daripada anak lelakinya akibat tertekan selepas bercerai dengan isteri.

Lelaki terbabit mendakwa selepas bercerai, dia tinggal bersama ibunya manakala anaknya pula menetap bersama bekas isteri dan mereka akan bertemu di ladang terbabit untuk melepaskan gian.

Artikel berkaitan

TH jangka bantuan kewangan haji meningkat RM500 juta pada 2024

Pertemuan UMNO Bincang Pengagihan Kerusi

Belum keperluan isytihar darurat bencana di Johor – Fahmi Fadzil

Projek PSI: Pihak terkesan diberi tempoh sebulan buat rayuan

PDRM nafi Datuk Ayob Khan miliki akaun TikTok

Dia juga memberitahu mereka berdua tidak bekerja dan dia akan meminta wang daripada ibunya untuk membeli bekalan dadah manakala anaknya pula mendapatkan wang daripada bekas isterinya.

Sementara itu, dalam serbuan berasingan di Ladang Kelapa Sawit Kampung Batu Lima, seorang datuk kepada lima cucu ditahan selepas dia memasuki kawasan terbabit untuk mendapatkan bekalan dadah.

Dia turut memberi alasan tidak masuk akal kononnya mahu membeli roti canai dalam ladang.

Bagaimanapun, alasan itu tidak diterima dan terus ditahan.

Dia ketika itu langsung tidak menyedari kehadiran sepasukan anggota polis Bahagian Siasatan Jenayah Narkotik Ibu Pejabat Polis Daerah (IPD) Kuala Muda yang sudah mengepung kawasan berkenaan.

Sebaik mematikan enjin motosikal, anggota polis terus menahannya dan ketika disoal lelaki berkenaan dengan spontan mendakwa dia kononnya dalam perjalanan mahu membeli roti canai sedangkan lokasi ladang terletak jauh dari jalan utama dan kedai.

Dia yang tinggal di kampung berhampiran menyangka helah serta alasan diberikan dapat menyelamatkannya daripada ditahan namun cubaan itu gagal meraih simpati anggota polis yang sudah mengetahui taktiknya kerana lokasi terbabit sebenarnya adalah lokasi penagih membeli serta menghisap dadah.

Malah, sebaik mengetahui dia ditahan, isteri serta anak perempuannya turut hadir dan menunggu lelaki terbabit di luar ladang kelapa sawit itu dan mereka tiga beranak sempat berpelukan sebelum dia dibawa ke lokap IPD menaiki trak polis.

Ketika itu, isteri serta anaknya dilihat menangis sambil bersalaman meminta maaf namun lelaki terbabit masih tenang serta sempat berpesan kepada mereka supaya tidak bersedih.

Selain lelaki berkenan, ada juga penagih lain yang memberi alasan mahu mencari isteri, rakan serta ada yang mendakwa mereka kononnya tersesat jalan.

Malah, seorang daripada penagih yang ditahan memberitau sengaja masuk ke ‘port’ terbabit untuk memantau serta menasihati rakan supaya menjauhi dan tidak menghisap dadah.

Timbalan Ketua Polis Daerah Kuala Muda, Superintendan Anuar Abdul Rahman berkata, dalam serbuan di dua ladang berkenaan seramai 48 penagih ditahan termasuk seorang wanita.

Menurutnya, dalam operasi itu polis berjaya merampas heroin seberat 26.15 gram (g) bernilai RM915 dan syabu seberat 1.2g yang bernilai RM120.

Katanya, hasil siasatan mendapati ladang kelapa sawit ECPI sudah beberapa kali diserbu namun golongan penagih masih menjadikannya sebagai lokasi itu untuk mendapatkan bekalan dadah.

Pihaknya juga mendapati lokasi ladang yang bersempadan dengan daerah Yan serta Pendang itu menjadi tumpuan penagih yang datang dari daerah berkenaan kerana kawasannya yang luas.

Manakala menurutnya, lokasi ladang di Kampung Batu Lima pula baru wujud dan penagih serta pengedar memilih lokasi berkenaan kerana ia terletak agak jauh dari kawasan rumah penduduk kampung.

Kesemua mereka ditahan untuk siasatan lanjut mengikut Seksyen 39B Akta Dadah Berbahaya 1952, Seksyen 39A(1), Seksyen 12(2) dan Seksyen 15(1)(a) akta sama. – Astro Awani


BNM kekalkan OPR 2.75 peratus

0

BANGI, Khamis – Jawatankuasa Dasar Monetari (MPC) Bank Negara Malaysia (BNM) membuat kejutan apabila memutuskan untuk mengekalkan Kadar Dasar Semalaman (OPR) kepada 2.75 peratus selepas empat kali kenaikan OPR.

Pengekalan ini sekali gus menolak jangkaan para penganalisis yang meramalkan kenaikan sekurang-kurangnya 25 mata asas.

Kenaikan empat kali berturut-turut itu dibuat sejak Mei, Julai, September dan November tahun lalu, dengan masing-masing meningkat sebanyak 25 mata asas kepada 2.75 peratus berbanding paras rekod terendah 1.75 peratus sebelumnya.

Menurutnya, keputusan OPR pada hari ini membolehkan MPC menilai kesan pelarasan OPR secara kumulatif memandangkan kesan sela masa (
lag effect
) dasar monetari terhadap ekonomi.

Artikel berkaitan

Kerajaan Terus Perkasa Agenda Ekonomi Bumiputera

Banyak kesan negatif nikotin bukan lagi dalam senarai racun

Rayuan SIS cabar fatwa MAIS sekali lagi ditolak

Tauliah mengajar: Tokoh agama, ulama patut diberi pengecualian

Harga Barang Dijangka Kembali Stabil Awal Tahun Depan – PM

Pada tahap OPR semasa, pendirian dasar monetari kekal akomodatif dan menyokong pertumbuhan ekonomi.

Langkah seterusnya untuk mengembalikan tahap akomodasi dasar monetari ke tahap yang wajar akan ditentukan oleh keadaan yang berubah-ubah dan kesannya terhadap prospek inflasi dan pertumbuhan dalam negeri.

MPC akan terus menetapkan dasar monetari yang mengimbangi risiko inflasi dalam negeri dan pertumbuhan yang mampan.

BNM berkata, di Malaysia, data terkini menunjukkan bahawa ekonomi terus berkembang pada suku terakhir tahun 2022 disebabkan oleh permintaan dalam negeri yang berdaya tahan.

Hasilnya, pertumbuhan tahun 2022 dijangka melebihi julat unjuran awal iaitu 6.5 peratus hingga 7.0 peratus.

Selepas mencatatkan prestasi yang kukuh pada tahun 2022, pertumbuhan pada tahun 2023 dijangka sederhana berikutan ekonomi global yang lebih perlahan akan terus disokong oleh permintaan dalam negeri.

Perbelanjaan isi rumah akan disokong oleh prospek pekerjaan dan pendapatan yang terus bertambah baik.

Menurutnya, ketibaan pelancong terus bertambah, lantas menggiatkan lagi sektor berkaitan pelancongan malah, pelaksanaan projek infrastruktur berbilang tahun akan menyokong aktiviti pelaburan.

Risiko pertumbuhan ekonomi dalam negeri menjadi perlahan terus berpunca daripada pertumbuhan global yang lebih lemah daripada jangkaan, aktiviti penghindaran risiko yang lebih tinggi dalam pasaran kewangan global berikutan dasar monetari yang semakin ketat secara lebih agresif di ekonomi utama, konflik geopolitik yang semakin meruncing serta gangguan ketara pada rantaian bekalan yang kembali wujud.

Katanya, ekonomi global terus terjejas akibat tekanan kos yang kekal tinggi, kadar faedah yang lebih tinggi serta gangguan berkaitan Covid-19 di China.

Kesan faktor-faktor ini melebihi kesan sokongan daripada keadaan pasaran pekerja yang positif serta pembukaan semula sepenuhnya ekonomi dan sempadan antarabangsa.

Inflasi keseluruhan menurun sedikit daripada paras tinggi sejak beberapa bulan kebelakangan ini,bagaimanapun inflasi teras terus kekal melebihi purata yang pernah dicatatkan sebelum ini.

Bagi menguruskan tekanan inflasi, bank-bank pusat dijangka terus menaikkan kadar faedah, meskipun pada kadar yang lebih perlahan.

Tindakan ini akan menyebabkan prospek pertumbuhan global terus menghadapi rintangan namun, pertumbuhan di China dijangka bertambah baik apabila gelombang semasa Covid-19 di negara itu reda.

Katanya, prospek pertumbuhan terus bergantung pada risiko pertumbuhan menjadi lebih perlahan, termasuk ketegangan geopolitik yang semakin meruncing, pertumbuhan sebenar di ekonomi utama yang lebih lemah daripada jangkaan dan keadaan pasaran kewangan yang menjadi ketat secara ketara. – MalaysiaGazette


Felcra laksana Transformasi 3.0, kukuhkan keterjaminan makanan negara

0

Bangi, Khamis – Felcra diarah merancang dan menyediakan hala tuju baharu pelan Transformasi 3.0 bagi membantu kerajaan aspek keselamatan makanan serta mengurangkan kos sara hidup rakyat.

Timbalan Perdana Menteri, Datuk Seri Dr Ahmad Zahid Hamidi berkata, sudah tiba masa negara mengurangkan kebergantungan terhadap makanan import.

Ujarnya, inisiatif komersial itu akan dimulakan dengan memberi fokus pengeluaran ayam, daging dan telur secara domestik dengan segera kerana ia akan memakan masa hingga empat tahun untuk distabilkan.

“Saya sasar empat tahun tapi kita boleh gunakan sekarang kerana asasnya dan pengeluaran telah ada, kita cuma perlu luaskan skop dan tingkatkan produktiviti yang penting adalah
cost efficiency
 supaya dapat keberkesanan kos (nilai tambah keuntungan) kepada aktiviti komersial atau ekonomi yang dibuat oleh Felcra.

Artikel berkaitan

Sekolah vernakular tidak patut wujud – BERJASA

Petisyen rayuan Najib tidak dibincang Lembaga Pengampunan

MRSM berbayar masih dalam peringkat kajian

Jasa, bakti TUDM sentiasa disanjung – Agong

`Ibu Bapa Sekarang Sibuk, Kalau Tiada Subjek Agama Lagi Hanyut’ – Netizen

“Ayam, telur, daging dan bahan makanan utama yang boleh dikeluarkan dari Felcra. Setiap barangan yang dimport haruslah produk domestik bukan sahaja untuk mengurangkan kos tetapi mengurangkan pertukaran mata wang asing sekaligus mampu meningkatkan ringgit Malaysia semula,” katanya.

Beliau berkata demikian dalam sidang media selepas majlis Taklimat Felcra Berhad di Wisma Felcra di Kuala Lumpur hari ini.

Tambah Ahmad Zahid lagi, agensi itu disarankan untuk bersama kerajaan dalam mengurangkan kos sara hidup rakyat dengan memberi penekanan terhadap keterjaminan makanan.

Dalam pada itu, beliau yang juga Menteri Kemajuan Wilayah dan Desa berkata, hasil semakan yang dilakukan daripada Laporan Ketua Audit Negara 2021 mendapati tidak banyak ketirisan berlaku seperti sebelum ini.

Beliau mengulas mengenai kenyataan Perdana Menteri, Datuk Seri Anwar Ibrahim yang meminta setiap menteri meneliti secara serius setiap teguran dilaporkan menerusi Laporan Ketua Audit Negara 2021.

Bagaimanapun, kata Ahmad Zahid, sekiranya berlaku penyalahgunaan kuasa atau penyelewengan, pihaknya akan mengambil tindakan segera.

“Semua ahli jemaah telah meneliti laporan audit itu dan saya telah memberitahu mesyuarat pengurusan tertinggi Kementerian Kemajuan Desa dan Wilayah (KKDW) semalam bahawa kita mesti mengambil langkah segera untuk mengatasi dapatan kajian audit itu yang memfokus jika ada ketirisan, penyelewengan, penyalahgunaankuasa atau sebarang perkara yang melibatkan kewangan dan juga pengurusan.

‘Maka ini mesti diberi tumpuan segera oleh pihak pengurusan tertinggi dan juga pihak pegawai,” jelasnya. – MalaysiaGazette


Ismail Sabri belum putuskan pertahan jawatan Naib Presiden UMNO

0

BANGI, Khamis – Naib Presiden UMNO, Datuk Seri Ismail Sabri Yaakob belum membuat keputusan sama ada akan mempertahankan jawatannya pada pemilihan parti akan datang.

Katanya, masih terlalu awal untuk menentukan perkara itu, namun beliau mengesahkan akan mempertahankan jawatan Ketua UMNO Bahagian Bera.

“Saya perlu berbincang dengan orang Bera dulu (untuk pertahan jawatan Naib Presiden).

“Yang pasti, saya akan mempertahankan jawatan Ketua UMNO Bahagian Bera di dalam kawasan Parlimen Bera ini,” katanya pada sidang media Majlis Perasmian Pusat Kawalan Operasi Daerah Bera (PKOD) dan Majlis Penyerahan Sijil, Pingat Pertahanan Awam serta Pemakaian Pangkat Anggota APM, Bera pada Khamis.

Artikel berkaitan

Polis siasat dakwaan pegawai Imigresen dicederakan ketika jalani ujian kecergasan

Mufti Perlis saran DAP mohon maaf kepada masyarakat Islam, Melayu

SPRM tahan Muhyiddin, didakwa esok

Bukan masa sesuai perkenalkan semula GST

BNM kekalkan OPR 2.75 peratus

Ismail Sabri memberitahu, Perhimpunan Agong UMNO (PAU) 2022 baru-baru ini memutuskan, hanya jawatan Naib Presiden dan ke bawah sahaja yang akan dipertandingkan pada pemilihan parti.

Katanya, keputusan PAU itu seolah-olah ‘keputusan muktamad’ bahawa tiada pertandingan bagi jawatan Presiden dan Timbalan Presiden.

“Kita tak tahu lagi apa jadi selepas ini. Kalau ada (tindakan) perundangan atau apa-apa perkara berkaitan perundangan… contohnya kalau ada orang yang mencabar keputusan tersebut, mungkin berbeza.

“Tapi setakat hari ni, berdasarkan keputusan PAU, Presiden dan Timbalan Presiden tidak dipertandingkan.

“Seperti saya katakan tadi, saya akan mempertahankan jawatan di Bahagian Bera sebab sebagai Ahli Parlimen Bera perlu ada dalam Bahagian.

“Kita akan teruskan dengan Bera dulu, yang lain tunggu dululah. Kita akan bincang. Tunggulah pengumuman saya nanti,” tambahnya lagi.

Bekas Perdana Menteri itu ditanya sama ada akan mempertahankan jawatan Naib Presiden atau sebaliknya pada Pemilihan UMNO tahun ini. – Astro Awani


Jumlah isi rumah miskin tegar aib, memalukan – PM

0

BANGI, Khamis – Perdana Menteri, Datuk Seri Anwar Ibrahim menyifatkan jumlah terkini isi rumah yang masih dikategorikan sebagai miskin tegar adalah aib dan memalukan.

Menurutnya, setakat Julai 2022, seramai 136,000 isi rumah berada dalam kategori tersebut.

“Adalah aib dan memalukan jika kita izinkan kelompok ini bersama 308,000 isi rumah dalam kategori miskin tatkala pemimpin hidup dengan mewah dan terus mengutip habuan yang bukan hak mereka,” katanya.

Beliau berkata, angka daripada Jabatan Perangkaan turut mendedahkan terdapat 20 peratus daripada kumpulan isi rumah M40 beralih kepada kumpulan B40 susulan pandemik Covid-19 dan pelaksanaan Perintah Kawalan Pergerakan (PKP).

Artikel berkaitan

Isteri maut ditembak suami lebih lima das

Maritim Malaysia tumpas cubaan seludup 4.8 juta rokok

Gereja Borneo tarik balik semakan kehakiman kalimah Allah

Pakar sokong RUU KPTM, cegah golongan muda terjebak vape dan rokok

Jenazah Osman Akan Dikebumikan Selepas Zohor

“Haram bagi kita pimpinan politik dan penjawat awam mengamalkan rasuah atau membazir sedangkan ratusan rakyat hidup dalam keperitan,” katanya dalam ucapan amanat Perdana Menteri: Membangun Malaysia Madani di Putrajaya pada Khamis.

Tegas Anwar, prinsip
‘unbridled capitalism’
 yang diamalkan di negara ini suatu ketika dahulu menyaksikan golongan maha kaya terpilih menguasai hampir semua bidang.

“Ia seolah-olah kita dan seluruh jentera tidak mempunyai keupayaan mengenal pasti syarikat atau kelompok baharu untuk dilatih dan diangkat bersama supaya diperluas peluang kepada mereka,” katanya.

Ujar beliau, ketiadaan kawalan kekuatan politik yang telus serta tata kelola yang baik di dalam mana-mana sistem yang tidak adil menyebabkan rompakan terhadap rakyat berpanjangan.

“Saya masih ingat kupasan ekonomi politik… Bahas soal pengalaman dalam sejarah apabila raja terdahulu atau kelompok lanun yang datang merompak ke desa tentunya menyebabkan keperitan hidup kerana kezaliman ini menyusahkan.

“Setiap minit kegunaan air dan elektrik umpamanya akan menyebabkan rompakan kecil berterusan setiap minit, setiap bulan, setiap tahun,” katanya.

Menurutnya, pembebasan golongan terpinggir daripada belenggu kemiskinan perlu mengambil kira usaha memerdekakan mereka daripada terus bergantung kepada bantuan serta sumbangan kerajaan.

“Kita tidak mahu negara ini dibangunkan dengan ada dalam kalangan kaum minoriti atau golongan miskin daripada pelbagai latar belakang bangsa termasuklah rakyat Sabah serta Sarawak yang merasakan mereka terpinggir atau tersisih,” katanya.

Beliau berkata, sokongan dasar Kerajaan Perpaduan Malaysia harus menjamin sokongan kepada pemodal supaya dapat menjalankan kegiatan ekonomi dengan baik tanpa menyebabkan penekanan serta sengsara terhadap rakyat di bawah.

“Ini bukan idea baharu saya dalam kebangkitan Asia.

“Saya sebut di antara lain asas ekonomi manusiawi yang harus faham dalam konteks Madani sekarang,” katanya.


Kedutaan Malaysia di Lubnan sokong Aman Palestin bantu pelarian Syria, Palestin

0

SAIDA, Khamis – Krisis ekonomi di Lubnan memberi cabaran besar buat Aman Palestin dalam menyampaikan sumbangan dan bantuan kepada pelarian Syria dan Palestin.

Sehubungan itu Aman Palestin menjalinkan kerjasama dengan kedutaan Malaysia di Lubnan supaya proses menghantar bantuan kepada mereka yang memerlukan, berjalan lancar.

Sumbangan peralatan fisioterapi itu turut disaksikan Duta Malaysia Di Lubnan, Azri Mat Yacob.

Beliau berkata, pihak kedutaan amat berterima kasih kepada Aman Palestin atas segala usaha yang dijalankan terutama ketika Lubnan memerlukan pertolongan saat mengalami krisis ekonomi.

Artikel berkaitan

Muhyiddin yakin PN raih 80 peratus undi pada PRN

RM100 juta bantuan segera kepada Kelantan, Terengganu

WHO Beri Amaran Jangkitan Covid-19 & Penyakit Pernafasan Lain

PAS mohon ketepikan saman Mujahid isu sokong LGBT

Proses undi Parlimen Padang Serai, DUN Tioman bermula 8 pagi

“Jadi sumbangan Aman Palestin amat membantu golongan yang memerlukan di Lubnan dan saya mengambil peluang memohon rakyat Malaysia agar terus memberikan sumbangan kepada Aman Palestin untuk terus membantu pelarian Palestin, Syria dan rakyat tempatan yang terkesan akibat krisis ekonomi di Lubnan ini,”

Duta Malaysia Di Lubnan, Azri Mat Yacob (kanan) merasmikan sumbangan peralatan baharu fisioterapi dari Aman Palestin

Beliau berkata demikian ketika merasmikan sumbangan peralatan Aman Palestin kepada pusat fisioterapi Balsamah Centre sebanyak AS$27 ribu (RM116 ribu) bagi membantu pelarian Syria, Palestin dan fakir miskin untuk mendapatkan rawatan.

Ketua Misi Bantuan Musim Sejuk Aman Palestin, Ustaz Ismail Muhammad Juffri menyambut baik sokongan yang diberikan kedutaan Malaysia di Lubnan dan berhasrat untuk meluaskan lagi kerjasama dua hala dalam menyampaikan sumbangan rakyat Malaysia kepada golongan yang memerlukan.

“Aman Palestin memang mencari ruang kerjasama significan yang mana membantu kehidupan pelarian Palestin, Syria dan penduduk Lubnan memang tengah dalam kemelut ekonomi yang dahsyat jadi ini antara usaha kami sebelum ini menghantar delegasi bersama ustaz awang suffian kita bersetuju menjalankan projek ini dan insyallah kita akan menambah lagi projek-projek yang mendatang memberi manfaat kepada mereka semua,” katanya.

Ketua Misi Bantuan Musim Sejuk Aman Palestin, Ustaz Ismail Muhammad Juffri ketika menyampaikan ucapan

Sementara itu, sebanyak 30 peratus daripada penduduk Lubnan memerlukan rawatan fisioterapi terutamanya kanak-kanak yang lahir tidak cukup bulan dan kekurangan oksigen, Orang Kurang Upaya dan mereka yang pernah membuat pembedahan sebelum ini.

Sehubungan itu Balsamah Centre menyediakan rawatan berbentuk tangan dan kaki palsu, audiogram, rawatan komunikasi dan pelbagai lagi.

Selain itu, sebuah van yang telah dihadiahkan Aman Palestin kepada Balsama Centre pada 2019 sangat bermanfaat dengan membawa pelarian Syria dan Palestin dari kem ke pusat rawatan.

Pengarah Balsamah Centre, Dr Ramzi Zeidan turut menyampaikan penghargaan buat rakyat Malaysia yang menyalurkan sumbangan melalui tabung Aman Palestin sekali gus dapat membantu lebih ramai pelarian Syria, Palestin dan golongan miskin di Lubnan terutamanya dalam aspek fisioterapi.

“Kami sangat bangga bekerjasama dengan Aman Palestin. Kami juga berbangga bekerjasama dengan kedutaan Malaysia di Lubnan yang bersama-sama dengan kami, Encik Azri Mat Yacob.

Kita akan cuba sebaik mungkin buat rakyat Malaysia untuk membantu pelarian Syria dan fakir miskin di kalangan Lubnan disebabkan krisis ekonomi di Lubnan,” katanya.

Misi Bantuan Musim Sejuk Aman Palestin kepada pelarian Syria, Palestin dan fakir miskin di Lubnan selama 10 hari memperuntukan sebanyak AS$167 ribu (RM722 ribu) telah memberi manfaat kepada 2,461 keluarga di 29 kem pelarian.

Sumbangan membabitkan 1,500 kotak makanan, 1,100 selimut, 900 minyak pemanas 20 Liter, 761 pakaian musim sejuk, 300 pek makanan panas, 100 karpet dan 48 buah khemah pelarian dibaiki telah berjaya diberikan.

Dalam pada itu, Aman Palestin berhasrat menambah lagi bantuan musim sejuk dan persedian untuk membantu dalam kempen Ramadan pada Mac ini.

Orang ramai yang ingin menyumbang, boleh salurkan melalui Bantuan Musim Sejuk Palestin Syria dan Yaman di akaun Maybank Aman Palestin atau ke akaun tabung Aman Palestin.


Konsep Madani hasil pengalaman, perjuangan panjang Anwar

0

BANGI, Khamis – Konsep Membangun Malaysia Madani yang akan menjadi wawasan negara mampu menjadikan Malaysia sebuah negara maju dan cemerlang.

Pengerusi Eksekutif Institut Darul Ehsan (IDE), Prof Datuk Dr Mohammad Redzuan Othman berkata, apa yang digariskan sebagai rukun madani lahir daripada hasrat dan perjuangan Perdana Menteri, Datuk Seri Anwar Ibrahim sejak dahulu.

Beliau berkata, terdapat enam aspek konsep Madani iaitu kemampanan, kesejahteraan, daya cipta, hormat, keyakinan dan ihsan.

“Konsep Madani yang diilhamkan oleh Anwar bukan datang secara tiba-tiba sebaliknya berdasarkan pengalaman panjang beliau menjadi pemimpin dari peringkat universiti sehingga bergelar pemimpin nombor satu negara ketika ini.

Artikel berkaitan

Anwar mengakui kerajaan pimpinannya ada kelemahan, tidak sempurna

PH Tidak Bubar Dun Di Selangor, Pulau Pinang Dan Negeri Sembilan

Dua sayap UMNO dapat teraju baharu, Wanita kekal

Pemecatan Tajuddin Satu Amaran – Penganalisis

Tuntutan veteran ATM belum diambil tindakan

“Tumpuan (diberikan) kepada aspek daya cipta yang dikait dengan ‘islah’ dan aspek hormat bagi mengangkat martabat insan.

“Daya cipta bukan sekadar perubahan dangkal, ia harus diberikan satu nilai tambah yang signifikan kepada sesebuah sistem dalam mewujudkan proses perubahan yang berterusan yang mendakap dan memperkasa kreativiti rakyat,” katanya sebagai panel Wacana Membangun Negara

Madani : Daya Cipta dan Hormat di Kuala Lumpur hari ini.

Selain beliau, panel jemputan lain termasuk Menteri Besar Selangor, Datuk Seri Amirudin Shari; Presiden Kolej Dar al-Hikmah, Prof Datuk Dr Muhammad Nur Manuty dan Pengarah Institut Pengajian Sains Sosial (IPSAS) di Universiti Putra Malaysia, Prof Dr Haslinda Abdullah.

Mohammad Redzuan berkata, beliau yakin Malaysia Madani mampu membawa kejayaan kepada negara selain menjadikan Malaysia sebuah negara maju.

“Rukun dalam konsep madani yang digariskan sebahagian hasrat Perdana Menteri, usaha untuk mempertingkat ekonomi, pebagai bentuk reformasi dilakukan dan Anwar antara yang terawal memperkenalkan pinjaman tanpa faedah melalui Koperasi Belia Islam pada 1997.

“Apabila sebut pembangunan ekonomi yang memberi keadilan kepada semua, idea diperkenalkan bukan sekadar terfikir dan dilaksana sebaliknya ia adalah penyelesaian hasil dari pengalaman beliau,” katanya.

Sementara itu Haslinda yang mengupas aspek ‘keyakinan’ dan ‘ihsan’ berkata,

dalam konteks membentuk kepercayaan, rakyat menuntut dasar yang adil dan dimanifestasi secara jelas di mana sistem itu juga harus bersifat holistik serta dirasai.

“Dalam konteks membentuk kepercayaan ini, kita menuntut sistem polisi yang adil dan dimanifestasi secara jelas dan tidak boleh retorik. Maknanya sistem itu harus holistik sifatnya, harus dirasai dan dijiwai.

“Kalau cakap pasal kesejahteraan, maknanya ia boleh dirasai, bukan hanya disebut atau dipamerkan.

“Bagi membina keyakinan kepada masyarakat, kepimpinan (dalam kerajaan) yang ada perlu sentiasa turun padang untuk merasai nadi masyarakat bagi menjelaskan konsep berkenaan,” katanya. – Berita Harian


Muhyiddin fail pembelaan berkaitan saman fitnah Anwar

0

Bangi, Khamis – Tan Sri Muhyiddin Yassin memfailkan pernyataan pembelaan berkaitan saman fitnah yang dikemukakan Perdana Menteri, Datuk Seri Anwar Ibrahim berhubung ceramah menjelang pilihan raya di Padang Serai, Kedah bulan lalu.

Pernyataan pembelaan tersebut difailkan di Pejabat Pendaftraran Sivil, Mahkamah Tinggi di Kuala Lumpur dua hari lalu.

Saman itu berhubung ucapan Muhyiddin yang didakwa berbaur fitnah yang menyatakan Anwar menerima gaji sebanyak RM15 juta semasa berkhidmat sebagai Penasihat Ekonomi Negeri Selangor.

Mahkamah Tinggi di sini kemudian mengarahkan Anwar memfailkan jawapan kepada pernyataan pembelaan pada 16 Februari ini.

Artikel berkaitan

Sindiket Kuota Umrah: SPRM tahan pengarah urusan agensi pelancongan

Mahkamah arah Zuraida bayar RM10 juta kepada PKR

Tumpahan minyak diesel punca 4 LRA henti tugas sementara

Tiada kerusi bertanding, MCA dan MIC wajar keluar BN

Tanah runtuh bukan bermula di Father’s Organic Farm

Peguam Datuk S.N. Nair yang mewakili Anwar selaku plaintif memaklumkan demikian kepada pihak media selepas pengurusan kes secara dalam talian di hadapan Penolong Pendaftar Nur Shasha Hidayah Nor Azahar hari ini.

“Mahkamah menetapkan pengurusan kes seterusnya pada 23 Februari secara dalam talian di hadapan penolong pendaftar yang sama,” katanya.

Anwar turut diwakili peguam Jaden Phoon Wai Ken dan Wong Guo Jin manakala peguam Chetan Lachman Jethwani mewakili Muhyiddin (defendan).

Pada 20 Disember 2022, Perdana Menteri memfailkan saman fitnah terhadap Muhyiddin yang juga bekas Perdana Menteri berhubung dakwaan beliau (plaintif) menerima bayaran RM15 juta sebagai Penasihat Ekonomi Selangor.

Dalam saman itu, Anwar, 75, mendakwa Pengerusi Perikatan Nasional (PN) itu telah membuat kenyataan fitnah dalam satu ucapan semasa ‘Grand Finale Perikatan Nasional Padang Serai’ di Taman Selasih, Kulim, Kedah pada 5 Disember 2022.

Ucapan itu dibuat sebagai menyokong calon PN, Datuk Azman Nasrudin bagi Pilihan Raya Umum ke-15 dengan ratusan pengunjung telah menghadiri ceramah tersebut.

Dalam pernyataan tuntutannya, Anwar mendakwa sehari selepas surat saman dikeluarkan, keseluruhan ucapan Muhyiddin dalam ceramah itu diterbitkan selanjutnya di bawah akaun Facebook defendan.

Menurut Anwar, dakwaan itu sebagai fitnah, palsu dan memperlekeh dirinya serta dibuat dengan niat jahat.

Plaintif antara lain mendakwa, kenyataan itu menggambarkan beliau sebagai seorang yang tidak boleh dipercayai dan tidak jujur mengenai penerimaan jutaan ringgit daripada Kerajaan Negeri Selangor selaku penasihat ekonomi dan menipu orang ramai.

Sehubungan itu, Anwar menuntut ganti rugi am, ganti rugi teruk, ganti rugi teladan, ganti rugi pampasan selain perintah injunksi untuk menghalangnya daripada terus menerbitkan atau mengedarkan kenyataan fitnah serupa.

Pada 7 Disember 2022, laporan sebuah portal berita menyebut, Pejabat Menteri Besar Selangor menyangkal dakwaan Muhyiddin dan sebaliknya mendedahkan bahawa Anwar hanya dibayar simbolik RM1 setahun sebagai penasihat. – Utusan


Negara selamat berbilion ringgit jika teguran Laporan Ketua Audit dibaiki

0

BANGI, Khamis – Kerajaan mampu menyelamatkan ketirisan antara RM5 hingga RM6 bilion jika segala kelemahan berpuluh tahun yang ditegur dalam Laporan Ketua Audit Negara (LKAN) dapat ditangani dan diperbaiki pemimpin politik dan penjawat awam.

Perdana Menteri, Datuk Seri Anwar Ibrahim berkata, ketika LKAN2021 diteliti pada Mesyuarat Kabinet semalam, didapati ada antara kelemahan itu berulang kali disebut dalam LKAN.

“Kalau dapat diperbaiki kelemahan yang disebut berulang kali selama berpuluh tahun oleh Ketua Audit Negara oleh pimpinan politik dan penjawat awam, saya yakin RM5 hingga RM6 bilion ringgit boleh diselamatkan. Itu dari Laporan Audit Negara.

“Daripada kajian projek besar dan termasuk kekuatan badan penguatkuasaan, sekiranya dijalankan dengan teliti, telus dan bertanggungjawab saya yakin berbilion ringgit lagi boleh diselamatkan.

Artikel berkaitan

Audit 1MDB: Nasib Najib, Arul Kanda akan diputuskan esok

KPM teliti isu sekolah Tamil di kawasan pedalaman kurang murid

Kerajaan Tiada Hasrat Tarik Balik Kelulusan Lesen Jual Arak

Lelaki hina Agong berkaitan pelantikan PM direman 3 hari

Inspektor Sheila didakwa ugut, aibkan kehormatan

“Kalau kata dana kita kurang RM15 bilion, pengurusan yang cekap dan baik itu boleh menyelamatkan RM15 bilion tanpa projek, ikhtiar dan inisiatif baharu,” katanya ketika menyampaikan ucaptama pada Program Amanat Perdana Menteri: Membangun Malaysia Madani di Putrajaya hari ini.

Anwar berkata, ia adalah cabaran yang dihadapi dan tidak mungkin dilaksanakan oleh Jemaah Menteri sahaja sebaliknya dengan kerjasama seluruh kekuatan yang ada.

Pada masa sama, Perdana Menteri berkata, dalam mendepani 2023, beliau percaya konsep Madani yang dibawanya itu akan kekal relevan dan direncanakan sebagai satu iltizam serta pendekatan untuk menyelamatkan negara.

Katanya, beliau enggan mengungkit pengalaman lalu, berikutan ada kekuatan dan sumbangan yang boleh dimanfaatkan tanpa mengira dari blok, parti, fahaman mana.

Namun, beliau berkata, semua kelemahan dulu perlu dihentikan.

“Kelemahan terbesar adalah cara mengurus, menggunakan ruang untuk mengkayakan kelompok kecil.

“Saya yakin sekiranya kita dapat urus tadbir baik (kita) dapat mendepani kemelut ekonomi mendatang dengan jauh lebih yakin,” katanya


Negara wajar cari alternatif baharu hadapi krisis global – Sultan Nazrin

0

BANGI, Khamis –
Sultan Perak, Sultan Nazrin Muizzuddin Shah semalam bertitah bahawa negara wajar membangunkan semula beberapa alternatif serta inovasi baharu bagi mendepani krisis global pada masa kini.

Baginda turut bertitah, negara tidak lagi perlu bergantung kepada tampuk polisi lama yang kian digunakan dalam konteks global yang semakin mencabar.

Sultan Nazrin bertitah, Malaysia mempunyai asas institusi yang kukuh dalam pelbagai aspek

Sultan Nazrin juga bertitah, dengan memberi cadangan melalui konsep kesihatan planet, ia secara tidak langsung menggambarkan sejauh mana tahap kesihatan dan kesejahteraan manusia saling berkait rapat dengan kesihatan bumi sertaa kini menjadi semakin ketara.

Jelas baginda, pertumbuhan ekonomi tidak boleh dijadikan sebagai satu-satunya matlamat utama dalam pembangunan negara kerana terdapat aspek yang lebih penting untuk difokuskan iaitu elemen kemakmuran sejagat pada waktu ini dan di masa hadapan.

Artikel berkaitan

Tragedi Batang Kali: 4 lagi mangsa ditemui, 3 masih hilang

Perketat Kawalan Pintu Masuk Antarabangsa, Elak Varian Omicron

Guna Akta ISA cegah rasuah dan penyelewengan – Ibrahim Ali

Tiada keperluan isytihar darurat bencana banjir

LRA Sungai Semenyih beroperasi semula

Baginda bertitah demikian, ketika menghadiri  pelancaran buku “Malaysia Leap Into The Future: The Building Blocks Towards Balanced Development, di Universiti Malaya (UM), Kuala Lumpur hari ini.


Pahang dedah 29 individu palsu gelaran Datuk, Datuk Seri

0

BANGI, Khamis –
Kerajaan Pahang sekali lagi tampil mendedahkan seramai 29 individu yang memalsukan gelaran Datuk serta Datuk Seri di negeri itu.

Antara nama individu yang disenaraikan itu juga terlibat dengan aktiviti pemalsuan kandungan laman web sistem pengurusan darjah kebesaran serta pingat negeri Pahang pada tahun lalu.

Setiausaha Kerajaan Pahang, Datuk Seri Dr Salllehuddin Ishak, bertindak mendedahkan individu palsu dalam menggunakan gelaran datuk

Mengulas lanjut, senarai nama itu dikeluarkan oleh Setiausaha Kerajaan Pahang, Datuk Seri Dr Salllehuddin Ishak menerusi laman Facebook rasmi Kerajaan Negeri Pahang.

Selain itu, pihaknya turut memaklumkan nama individu yang  disenaraikan terlibat dengan pemalsuan nama penerima pingat daripada Sultan Pahang berhubung gelaran Datuk dan Datuk Seri sebelum ini.

Artikel berkaitan

Pembelaan Zahid Diputuskan Mahkamah 24 Januari

Kelibat Ismail Sabri tak kelihatan pada taklimat Presiden UMNO

MCA janji bantu calon BN pada PRN kali ini

Majlis Raja-Raja cadang pelantikan ahli SPK tidak dibuat Perdana Menteri

Selagi bernyawa saya akan bersuara pada apa yang tidak betul – Tun Mahathir

Memetik berita
Sinar Harian
 pada 28 Disember lalu, dua individu yang terlibat dengan kes tersebut dilaporkan mengaku tidak bersalah di atas 29 pertuduhan berhubung aktiviti pemalsuan dan pengubahsuaian kandungan laman web sistem pengurusan darjah kebesaran serta pingat negeri Pahang tanpa kebenaran.

Tertuduh dihadapi sebanyak 29 tuduhan di Mahkamah Sesyen Kuantan pada 28 Disember lalu

Tertuduh merupakan dua bekas kakitangan pejabat Setiausaha Kerajaan (SUK) Pahang yang didakwa di Mahkamah Sesyen Kuantan iaitu Mohd Isa Mohd Yusof, 36, yang telah dihadapkan atas  26 pertuduhan manakala, Muhammad Amer Syafeeq Aziz, 30 menghadapi tiga pertuduhan.

Terdahulu, dua individu terbabit didakwa melakukan kesalahan di bawah Seksyen 5(1) Akta Jenayah Komputer 1997 dan boleh dihukum mengikut Seksyen 5(4) akta sama yang memperuntukkan hukuman denda tidak melebihi RM 100,000 atau penjara tidak melebihi tujuh tahun atau kedua-duanya.


Pengangkutan awam percuma untuk OKU, pelajar sekolah

0

BANGI, Khamis – Kementerian Pengangkutan akan melihat perkhidmatan pengangkutan awam yang sesuai di negara ini untuk dilaksanakan inisiatif tambang percuma yang bukan hanya akan diberikan kepada golongan orang kurang upaya (OKU) tetapi melibatkan pelajar sekolah.

Menteri Pengangkutan, Anthony Loke Siew Fook berkata, sehubungan itu juga, beliau akan mengadakan pertemuan dalam masa terdekat bersama operator pengangkutan awam iaitu Keretapi Tanah Melayu Bhd. (KTMB) dan Prasarana Malaysia Bhd. (Prasarana) bagi membincangkan kaedah pelaksanaan inisiatif berkenaan.

“Akan ada perjumpaan dengan pihak operator seperti KTMB dan Prasarana untuk melihat bagaimana boleh dilaksanakan inisiatif ini.

“Kementerian sedang melihat sektor dan perkhidmatan yang mungkin boleh diberikan secara percuma, ia akan secara berfasa-fasa. Saya sudah minta KTMB untuk melihat bagaimana boleh dioptimumkan subsidi yang diberikan kerajaan kepada KTMB untuk kegunaan manfaat golongan OKU dan juga pelajar.

Artikel berkaitan

Arah kiblat tersasar, JAKIM & Majlis Agama Negeri perlu keputusan bersama

Kerajaan Kelantan Sedia Beri Kerjasama Kepada SPRM

Cagar caruman KWSP heret masalah baharu rakyat – ISMA

Rombakan Kabinet: GRS, BN, PH bentuk Kerajaan Negeri Sabah

Sabah Benarkan Pelawat Lengkap Vaksin Tanpa Ujian COVID-19

“Pihak KTMB kami ada perkhidmatan KTM Komuter dan KTM Komuter Utara dan perkhidmatan kereta api di Pantai Timur yang digunakan oleh pelajar-pelajar sekolah, jadi saya akan melihat bagaimana untuk perkhidmatan percuma khususnya perkhidmatan komuter dan kereta api KTM ini dapat ditawarkan,” katanya.

Beliau yang juga Ahli Parlimen Seremban berkata demikian kepada pemberita selepas menghadiri Majlis Perasmian Pertandingan Kaligrafi Cina Tahun 2023 di Sekolah Tinggi Chung Hua Seremban di Seremban, Negeri Sembilan hari ini.

Hadir sama, Menteri Besar Negeri Sembilan, Datuk Seri Aminuddin Harun.

Semalam, Menteri Pembangunan Wanita, Keluarga dan Masyarakat, Datuk Seri Nancy Shukri berkata, golongan OKU bakal menikmati kelebihan menggunakan perkhidmatan pengangkutan awam secara percuma dan memaklumkan perkara itu juga sudah dipersetujui Siew Fook.

Bagaimanapun, Jelas beliau, mekanisme pelaksanaan pemberian tambang percuma untuk golongan berkenaan perlu diteliti dan tarikh pelaksanaan tambang percuma itu bergantung kepada pihak Kementerian Pengangkutan.

Siew Fook dalam pada itu melihat, pelaksanaan inisiatif berkenaan tidak memerlukan sebarang peruntukan tambahan daripada Kementerian Kewangan sebaliknya akan mengoptimumkan sumber yang ada termasuk menerusi bantuan dan subsidi yang telah diberikan sebelum ini.

“Memang saya ada perancangan, kita optimumkan sumber yang ada dalam kerajaan, perlu kita lihat kembali bagaimana untuk menstrukturkan semula bantuan dan subsidi supaya ia lebih bersasar dan sampai kepada golongan yang memerlukan.

“Saya tidak melihat perlunya peruntukan tambahan daripada Kementerian Kewangan, gunakan peruntukan sedia ada, apabila kita rombak semula, apabila kita sasarkan peruntukan itu ia dapat bantu golongan OKU dan pelajar,” jelasnya lagi. – Utusan


Polis rakam keterangan 3 individu kes curi wang BAP RM109,000

0

BANGI, Khamis –
Polis Diraja Malaysia (PDRM) merakam keterangan tiga individu untuk membantu siasatan kehilangan wang Bantuan Awal Persekolahan (BAP) berjumlah RM109,000 yang diperuntukkan kepada sebuah sekolah rendah di Beranang, Selangor.

Pemangku Ketua Polis Selangor, Datuk S Sasikala Devi berkata, tiga individu berkenaan ialah dua guru sekolah rendah tersebut termasuk guru besar dan seorang pekerja restoran.

“Siasatan teliti dijalankan secara menyeluruh termasuk kemungkinan wujud elemen ‘orang dalam’. Polis juga akan memanggil pihak bank untuk membantu siasatan,” katanya.

Memetik Berita Harian, beliau berkata, pihak polis akan meneliti rakaman kamera litar tertutup (CCTV) yang ada di sekitar tempat kejadian termasuk kemungkinan wujud ‘orang dalam’.

Artikel berkaitan

MUDA terima kekalahan dengan hati terbuka

Isu Menara KL : Annuar Musa Ambil Tindakan Terhadap Tiga Individu

Penyertaan Muda Dalam Prn Johor Meraikan Demokrasi

Ahli Parlimen Wanita DAP Bermulut Jahat – Tajuddin

Lebih 200 guru tidak lapor diri, tolak tawaran penempatan ke Sarawak

Tambah beliau, pihaknya juga akan memanggil pihak bank untuk membantu siasatan dan setakat ini masih belum ada tanda positif.

Terdahulu, wang BAP bernilai RM109,000 dikeluarkan guru besar berkenaan dari sebuah bank di kawasan Kampung Baru, Semenyih telah dilarikan penjenayah pada Isnin lalu.

Ketua Polis Daerah Kajang, Asisten Komisioner Mohd Zaid Hassan dilaporkan berkata, guru berusia 50 tahun itu mengeluarkan wang BAP yang akan diagihkan kepada pelajar Selasa lalu tanpa ditemani orang lain atau polis pengiring.

Katanya, selepas wang dikeluarkan dari bank, ia diletakkan dalam sebuah beg sebelum ditinggalkan dalam kereta Toyota Innova dipandunya ketika singgah membeli minuman

Namun, beliau mendapati cermin keretanya dipecahkan pada bahagian kanan penumpang belakangdan beg yang berisi wang tunai dicuri setelah kembali ke kereta.


Pulau bukan filem porno tapi sebuah filem seram

0

BANGI, Khamis – Lembaga Penapisan Filem (LPF) mendapati terdapat perbezaan antara kandungan treler yang dikongsikan dalam media sosial dengan kandungan yang dikemukakan untuk penapisan.

Katanya, LPF sentiasa peka dengan tatasusila serta sosiobudaya masyarakat Malaysia dan melaksanakan penapisan filem sebagaimana yang ditetapkan dalam garis panduan

“Filem
Pulau
adalah merupakan sebuah filem seram dan bukan filem porno seperti yang digembar-gemburkan,” katanya dalam kenyataan hari ini.

Artikel berkaitan

1,023 Sukarelawan Dari Serata Malaysia Turun Padang

Empat beradik maut dalam kebakaran di Muar

64 jemaah hidap jangkitan paru-paru akibat cuaca panas

Harga Sayur Dijangka Stabil Hujung Tahun

Subsidi menyeluruh dimansuh berperingkat kepada subsidi bersasar

Semalam, Menteri Komunikasi dan Digital (KKD), Ahmad Fahmi Fadzil berpendapat, filem
Pulau
tidak sesuai untuk ditayangkan dan menyarankan badan berwajib meneliti semula prosedur operasi standard (SOP) bagi memastikan perkara ini tidak  berulang.

Filem
Pulau
telah mendapat kelulusan LPF pada September 2022 menerusi tugasan penapisan yang dilaksanakan panel tiga orang Ahli Lembaga Penapis.

Trailer filem terbitan WebTVAsia dengan kerjasama My Way Pictures dan Filmforce Studio mencetuskan kontroversi apabila memaparkan babak panas, selain menunjukkan pelakon wanita berbikini.

Pulau
mengisahkan percutian impian sekumpulan rakan di pulau eksotik berubah menjadi mimpi ngeri apabila berlaku kejadian mistik dengan kehadiran makhluk ilmu hitam.

Menurut LPF, pihaknya melaksanakan tugas berdasarkan kepada Akta Penapisan Filem 2002 [Akta 620] yang menetapkan fungsi penapisan filem dan bahan publisiti filem yang disiarkan, dipamerkan, disebarkan, ditayangkan, diedarkan atau dipancarkan secara fizikal (konvensional) kepada masyarakat umum di Malaysia, kecuali melalui internet.


Rayuan kes SRC mungkin dibicara semula di Mahkamah Persekutuan

0

BANGI, Khamis – Keseluruhan rayuan berhubung kes SRC International Sdn Bhd (SRC) yang dihadapi oleh Datuk Seri Najib Tun Razak berkemungkinan besar akan dibicarakan semula di hadapan Mahkamah Persekutuan.

Peguam kepada bekas Perdana Menteri itu, Tan Sri Muhammad Shafee Abdullah berkata, situasi tersebut antara perkara yang dijangka berlaku sekiranya Mahkamah Persekutuan yang dibarisi oleh lima panel hakim lain bersetuju dengan hujahan untuk permohonan semakan sabitan dan hukuman bagi kes SRC.

“Jika mereka (Mahkamah Rayuan) bersetuju dengan saya, dua perkara boleh berlaku. Mereka membuat perintah supaya keseluruhan perkara itu dibicarakan semula di hadapan Mahkamah Persekutuan.

“Keseluruhan rayuan itu akan dibicarakan semula di Mahkamah Persekutuan. Saya rasa itu kemungkinan besar berlaku,” katanya pada sidang media di lobi Istana Kehakiman, Presint 2 pada Khamis.

Artikel berkaitan

Cemar al-Quran di Denmark, Turkiye kutuk tindakan kumpulan Islamofobia

Akan Didakwa Pada Rabu Ini

PTPTN komited laksana inisatif Belanjawan 2023

Tidak Perlu Akur Telunjuk Barat, Ikut Budaya Masyarakat Setempat

Kuala Lumpur mahu kesan penambakan kawasan Batu Puteh oleh Singapura diteliti

Seramai lima panel hakim mula mendengar semakan yang difailkan oleh Najib bagi menyemak semula keputusan mahkamah yang mengekal sabitan, hukuman dan denda terhadapnya berhubung kes penyelewengan dana SRC di Mahkamah Persekutuan Putrajaya pada jam 9.43 pagi.

Mereka ialah Hakim Besar Sabah dan Sarawak, Datuk Abdul Rahman Sebil Sebli; tiga Hakim Mahkamah Persekutuan, Datuk Vernon Ong Lam Kiat, Datuk Rhodzariah Bujang dan Datuk Nordin Hassan serta Hakim Mahkamah Rayuan, Datuk Abu Bakar Jais.

Selain itu, Muhammad Shafee berkata, situasi yang lain iaitu Mahkamah Rayuan juga boleh memerintahkan supaya keseluruhan perbicaraan bagi kes itu kembali semula ke Mahkamah Tinggi.

“Tetapi jika mereka bersetuju dengan permohonan menolak kelayakan Hakim Datuk Mohd Nazlan Mohd Ghazali, mereka boleh memerintahkan supaya semuanya kembali ke Mahkamah Tinggi untuk perbicaraan.


Semakan hukuman Najib bersambung 20 Februari depan

0

BANGI, Khamis – Mahkamah Persekutuan Putrajaya hari ini menetapkan prosiding pendengaran semakan sabitan dan hukuman kes SRC International Sdn Bhd, Datuk Seri Najib Tun Razak, pada 20 Februari depan.

Panel lima hakim yang diketuai Hakim Besar Sabah dan Sarawak, Datuk Abdul Rahman Sebli memutuskan tarikh itu selepas peguam, Tan Sri Muhammad Shafee Abdullah yang mewakili bekas Perdana Menteri itu, memberitahu, masih banyak hujahan mahu dikemukakan sedangkan masa yang ada adalah agak singkat.

“Kita akan sambung semula pada 20 hingga 22 Februari depan,” katanya.

Selain Abdul Rahman, turut bersidang ialah tiga Hakim Mahkamah Persekutuan iaitu Datuk Vernon Ong Lam Kiat, Datuk Rhodzariah Bujang dan Datuk Nordin Hassan serta Hakim Mahkamah Rayuan, Datuk Abu Bakar Jais.

Artikel berkaitan

Surat Tommy kepada kumpulan Sulu tidak dapat persetujuan Jemaah Menteri

Rayuan SIS batalkan fatwa JAIS didengar Ogos depan

Ada rakyat Malaysia jadi tali barut, dalang tuntutan Kumpulan Sulu

Malaysia lakar kemenangan dalam kes tuntutan kumpulan Sulu

Jahidah yang dipukul hingga koma, sah bercerai fasakh

Sementara itu, semasa hujahan, Muhammad Shafee berkata, permohonan penangguhan oleh peguam, Datuk Hisyam Teh Poh Teik ketika merayu bagi pihak Najib adalah munasabah.

Menurutnya, secara amalan, ia bukan sesuatu yang luar biasa untuk mahkamah memberikan penangguhan atas dasar peguam itu baharu dilantik.

Malah katanya, pihak pendakwaan sendiri tidak membantah permohonan penangguhan itu.

“Mungkin kerana, pendakwaan sendiri menyedari kewajaran permohonan penangguhan oleh pasukan peguam dan peguam cara baharu, berdasarkan pengalaman mereka sendiri dalam pelbagai kes di mahkamah, termasuk Mahkamah Persekutuan.

Terdahulu, panel lima hakim Mahkamah Persekutuan itu menolak bantahan awal Najib yang diwakili Muhammad Shafee  supaya Abu Bakar menarik diri daripada mendengar permohonan semakan itu.

Mengulas lanjut, kehadiran Abu Bakar telah dinamakan secara sah oleh Ketua Hakim Negara berhubung komposisi panel Hakim Mahkamah Persekutuan yang mendengar permohonan semakan itu.

Mohammad Shafee membantah penglibatan Abu Bakar sebagai panel Hakim Persekutuan sebelum prosiding bermula

Bantahan awal itu ditolak oleh Abdul Rahman kerana pihaknya tidak diyakinkan oleh hujahan Muhamad Shafee bahawa Abu Bakar seharusnya menarik diri daripada mendengar permohonan semakan itu.

Sementara itu, pihaknya turut berpandangan undang-undang jelas menunjukkan bahawa Ketua Hakim Negara diberi kuasa budi bicara dalam menamakan Hakim Mahkamah Rayuan untuk bersidang sebagai Hakim Mahkamah Persekutuan bagi kepentingan keadilan mengikut Peruntukan 122 (2) Perlembagaan Persekutuan.

Sebelum ini, peguam yang mewakil bekas Perdana Menteri itu bertindak membantah kehadiran Abu Bakar sebagai antara panel lima Hakim Persekutuan bagi mendengar permohonan semakan berkenaan sebelum sesi prosiding bermula.

Bekas Perdana Menteri, Datuk Seri Najib Razak hadir ke Mahkamag Rayuan Istana Kehakiman, Putrajaya

Najib dilihat hadir ke mahkamah bagi mendengar permohonan rayuan menyemak sabitan dan hukuman penjara selama 12 tahun serta denda kerana menyeleweng dana SRC International Sdn Bhd berjumlah RM 42 Juta di Mahkamah Rayuan Istana Kehakiman, Putrajaya.

Dalam pada itu, penyokong Najib turut dilihat berada di luar kawasan mahkamah bagi memberi sokongan kepada beliau ketika menghadiri prosiding hari ini.

Sehubungan itu, sesi prosiding diakhiri dengan kebenaran permohonan peguam bela utama Muhammad Shafee Abdullah untuk menangguhkan prosiding petang ini kepada 20 hingga 22 Feb depan, yang diputuskan oleh lima hakim Mahkamah Persekutuan yang dipengerusikan oleh Hakim Besar Sabah dan Sarawak, Abdul Rahman Sebli.

Najib turut diiringi oleh  pegawai penjara untuk pulang ke Penjara Kajang, berikutan penangguhan pendengaran semakan kes SRC petang ini kepada 20 Feb depan.


Shabery ingatkan pemimpin PH, kerajaan Anwar bukan jambatan konkrit

0

BANGI, Khamis – Ahli Majlis Kerja Tertinggi (MKT) UMNO, Datuk Seri Ahmad Shabery Cheek menyifatkan tindakan beberapa pemimpin parti dalam gabungan kerajaan yang mula menyerang sesama sendiri kini menjadi virus.

Jelasnya, tindakan beberapa pemimpin itu akan memberi kesan kepada kerajaan sekarang yang didakwa belum kukuh.

Menerusi hantaran di laman Facebook, Shabery mengingatkan bahawa kerjasama yang terjalin kini adalah ibarat jambatan besi yang menggunakan banyak skru dan bukannya jambatan konkrit.

Justeru, jika terdapat skru yang tercabut, jambatan besi tersebut akan runtuh.

Artikel berkaitan

Tangguh projek monorel Putrajaya punca sistem pengangkutan bersepadu terjejas

KPM yakin subjek pilihan raya tidak pengaruhi murid

Satu kehilangan kepada badan kehakiman negara – Ketua Hakim Negara

Keputusan hakim sokong permohonan, bangkitkan semula pengaruh Najib

Produk babi gagal dibawa masuk dari luar negara

Walaupun tidak menyebut sebarang nama, Shabery dipercayai merujuk kepada tindakan beberapa pemimpin PH yang menyerang sesama rakan dalam kerajaan hari ini.

Shabery menasihatkan mereka supaya menjadikan apa yang berlaku kepada kerajaan PH selepas pilihan raya
ke-14 pada 2018 apabila mereka berjaya membentuk kerajaan sebagai iktibar.

Isnin lalu, Ahli Parlimen Pasir Gudang, Hassan Abdul Karim menyifatkan BN dan UMNO yang terdiri daripada kelompok kes jenayah rasuah dan pecah amanah sebagai virus.

Beliau berkata, virus berkenaan sedang menjangkiti Perdana Menteri, Datuk Seri Anwar Ibrahim, PKR dan PH.

Dalam pada itu, Timbalan Ketua Menteri Pulau Pinang, Dr P Ramasamy berkata, keputusan mengekalkan Datuk Seri Dr Ahmad Zahid Hamidi sebagai Presiden UMNO dilihat menjadi beban kepada parti itu dan PH.

Keputusan tidak mempertandingkan jawatan Presiden dan Timbalan UMNO pada Perhimpunan Agung UMNO (PAU) kata beliau, hanya memberi kelegaan sementara kepada Ahmad Zahid, namun ia seolah-olah menjadi duri dalam daging dalam gabungan itu.


Treler Pulau tidak sesuai ditayangkan

0

BANGI, Khamis –
Menteri Komunikasi dan Digital, Fahmi Fadzil menegaskan, treler filem bergenre seram ‘Pulau’ yang mencetuskan kontroversi kerana didakwa mengandungi adegan panas serta lucah tidak sesuai untuk ditayangkan.

Bagaimanapun, beliau tidak mahu mengulas lanjut bagi pihak Lembaga Penapis Filem (LPF) yang berada di bawah naungan Kementerian Dalam Negeri (KDN).

Fahmi berkata, prosedur yang dipantau Perbadanan Kemajuan Filem Nasional Malaysia (Finas) adalah berlandaskan prosedur operasi standard (SOP) perhubungan antara LPF dengan Finas.

Beliau turut meminta Finas meneliti dan merombak semula SOP agar kelulusan itu diberi dengan penelitian yang lebih khusus.

Menteri Komunikasi Digital, Ahmad Fahmi Fadzil bersama Pengarah, Sabri Yunus menyaksikan tayangan eksklusif Filem Duan Nago Bogho di Starling Mall Damansara, Selangor.

Beliau berkata demikian ketika menghadiri tayangan eksklusif filem Duan Nago Bogho di Starling Mall, Damansara malam semalam.

Tambahnya, LPF atau Finas akan mempertimbangkan semula untuk menayangkan filem itu di pawagam.

Pihaknya sudah berhubung dengan Golden Screen Cinemas (GSC) dan difahamkan penerbit memutuskan untuk menarik semula treler itu dalam tempoh terdekat serta melakukan penyuntingan baharu.

Beliau berkata, menurut laporan diterimanya, berkemungkinan terdapat babak yang dipotong terlepas masuk ke treler filem itu.

Semalam, media melaporkan Finas tidak bertanggungjawab memberikan kelulusan tayangan filem bergenre seram, Pulau yang mencetuskan kontroversi kerana didakwa mengandungi adegan panas dan lucah.

Ketua Pegawai Eksekutif Finas, Prof Dr Md Nasir Ibrahim dilaporkan berkata, garis panduan kandungan penerbitan terletak di bawah bidang kuasa LPF.

Media turut melaporkan Pulau yang bakal ditayangkan 9 Mac depan menerima kecaman pelbagai pihak yang menggesa LPF mengkaji semula kelulusan karya terbitan WebTVAsia dengan kerjasama My Way Pictures dan Filmforce Studio itu.


UMNO tersepit hadapi PRN di enam negeri

0

BANGI, Khamis –
Kerelevanan UMNO menjadi tanda tanya terutamanya negeri mana yang bakal dikuasai mereka pada Pilihan Raya Negeri (PRN) akan datang.

Ini kerana tiga negeri iaitu Kedah, Kelantan dan Terengganu dikuasai Perikatan Nasional (PN) manakala Pakatan Harapan (PH) mentadbir Selangor, Pulau Pinang dan Negeri Sembilan.

Penganalisis politik, Dr. Azmi Hassan berkata, UMNO seharusnya mendapat banyak kerusi, namun pada Perhimpunan Agung UMNO (PAU) 2022 baru-baru ini jelas menunjukkan parti keramat Orang Melayu itu telah hilang kuasa.

“Kalau dilihat sebelum berlaku PAU, di tiga negeri dikuasai PAS seharusnya UMNO mendapat kerusi terbanyak.
 Kalau dibandingkan antara UMNO dengan PKR atau Amanah, UMNO mendapat kerusi terbanyak kerana parti itu mempunyai kekuatan untuk menarik pengundi Melayu.

Artikel berkaitan

Ops Sudan selesai, 30 rakyat Malaysia selamat tiba di KLIA

Politikus Diingatkan Fikir Soal Rakyat Bukan Kepentingan Politik

Tok Mat beri bayangan pertahan Dun Rantau

Saya tiada kuasa – Sanusi

Penduduk Malaysia bertambah 2.1 peratus pada 2023

“Selepas PAU2022,  UMNO telah kehilangan kuasa pemilihan kerusi di Kedah, Kelantan dan Terengganu.

“UMNO mempunyai kekuatan yang kurang dalam menetukan  kerusi mana yang dikehendaki tidak kira dalam tiga negeri naungan PAS, dan tiga  lagi negeri di bawah PH, UMNO-BN berada dalam kedudukan yang agak tersepit sekarang,” katanya pada program
Dimensi
 anjuran
TV Pertiwi
.

Dr. Azmi turut menegaskan UMNO dan PH tidak akan bertembung pada PRN kali ini kerana tarikan pengundi Melayu jauh lebih lemah yang menyebabkan mereka perlu bekerjasama serta
 dari segi pembahagian kerusi, UMNO juga lemah kerana dijangka sukar untuk memenangi jumlah kerusi yang banyak.

Mengambil contoh politik yang berlaku di Pulau Pinang, Dr Azmi menyifatkan kritikan Timbalan Menteri Pulau Pinang, Prof. Dr. P Ramasamy terhadap UMNO adalah simpati yang sebenar atau kerana UMNO lemah, maka PH akan lemah di kawasan itu.

Dalam hal ini juga, DAP banyak berdiam diri kerana tidak mahu mengeluarkan dasar yang boleh mengguris hati UMNO kerana UMNO pada bila-bila masa boleh keluar dari kerajaan sekiranya mereka membuat onar di Pulau Pinang.

Sementara itu, katanya jika UMNO membentuk kerajaan di Pulau Pinang, ia akan menimbulkan tanda tanya adakah mereka mampu memberi cadangan yang baik di negeri tersebut kerana DAP tidak menyebelahi nasib orang Melayu.

“Kekuatan DAP di Pulau Pinang, mereka mempunyai banyak kerusi dun.

“Apa yang berlaku di Permatang Pauh pada Pilihan Raya Kecil (PRK) 2015, menakutkan DAP kerana g
elombang PAS hanya berlaku di Timur dan Utara, dan juga Permatang Pauh, jadi sebab itu dikatakan Pramasay risau, malah Lim Guan Eng  boleh bekerjasama dengan UMNO,” ujarnya.

Jelas penganalisis politik itu, sekiranya DAP tidak bekerjasama dengan BN dan tidak memberi sebarang kerusi yang boleh dimenangi UMNO, maka PAS akan mengambil alih kerusi itu.


Wang BAP dilarikan akan diganti, diagihkan sebelum Mac

0

BANGI, Khamis – Kementerian Pendidikan Malaysia (KPM) memberi jaminan wang peruntukan Bantuan Awal Persekolahan (BAP) berjumlah RM109,000 yang dilarikan penjenayah dalam satu kejadian di pekan Semenyih, Isnin lalu akan diganti dan diagihkan kepada murid sebelum sesi persekolahan bermula Mac depan.

Menteri Pendidikan, Fadhlina Sidek yang mengakui ralat dengan kes kehilangan wang itu berkata, KPM sedang menunggu kelulusan dan jawapan daripada Kementerian Kewangan (MOF) mengenai gantian tersebut.

“Duit yang hilang itu akan diganti. Jangan risau, itu hak anak-anak. Kita ralat dan kesal dengan kejadian ini berlaku tetapi pastinya keutamaan adalah hak anak-anak ini yang kita mesti serahkan kembali hak mereka,” katanya pada sidang media selepas majlis Amanat Tahun Baharu bersama warga kementerian di Putrajaya hari ini.

Beliau berkata, guru besar sekolah berkenaan juga akan disiasat mengikut tatatertib penjawat awam kerana berlaku pelanggaran prosedur operasi standard (SOP) kewangan sewaktu pengeluaran wang BAP.

Artikel berkaitan

Naikkan Elaun Warden Asrama Langkah Jangka Pendek : iGuru

Kelantan dianaktiri: Anwar dakwa Syahir terkhilaf, hujah tanpa fakta

Tajuddin Mungkin Tiada Dalam Senarai Watikah – Sumber Kerajaan

AGENDA NASIONAL BANTU KELUARGA MALAYSIA HADAPI FASA ENDEMIK

Bekalan telur ayam import dari India tiba di KLIA

KPM menyerahkan kepada polis dan Jabatan Pendidikan Negeri (JPN) Selangor bagi menyiasat insiden berkenaan.

Katanya, JPN Selangor juga sudah bertemu dengan guru besar berkenaan dan akan mengumumkan hasil siasatan itu kemudian.

Pada Isnin lalu, dilaporkan wang tunai BAP berjumlah lebih RM100,000 dikeluarkan seorang guru besar dilarikan penjenayah di pekan Semenyih.

Wang itu dipercayai dikeluarkan dari sebuah bank oleh pengetua sekolah secara bersendirian.

Dalam perkembangan lain, Fadhlina menyeru orang awam atau guru supaya tidak berkongsi atau tularkan kejadian kes pergaduhan melibatkan pelajar, sebaliknya melindungi golongan tersebut bagi membantu membentuk ekosistem sihat dan selamat.


6.1 juta pencarum KWSP bawah 55 tahun miliki simpanan kurang RM10,000

0

BANGI, Jumaat –  Kira-kira 6.1 juta pencarum Kumpulan Wang Simpanan Pekerja (KWSP) berusia 55 tahun ke bawah bakal berdepan masalah kewangan berikutan simpanan hari tua mereka hanya berbaki kurang daripada RM10,000 setakat Disember 2021.

Ketua Pegawai Eksekutif KWSP, Datuk Seri Amir Hamzah Azizan berkata, pada Mac tahun lalu, semasa mengulas kedudukan simpanan persaraan kira-kira 12.6 juta pencarum tabung berkenaan selepas tiga kali pengeluaran khas iaitu i-Lestari, i-Sinar dan yang terakhir i-Citra pada Februari 2022.

Sebelum ini, Pertubuhan Aktivis Rakyat Malaysia (Prorakyat) menggesa kerajaan menimbang pengeluaran caruman KWSP antara RM10,000 dan RM30,000 secara sekali gus.

Perdana Menteri,
Datuk Seri Anwar Ibrahim
 pada Ahad lalu, menyatakan lebih baik kerajaan memikirkan bentuk bantuan lain daripada membenarkan pengeluaran khas KWSP sekali lagi seperti yang digesa oleh beberapa pihak kerana khuatir dengan keadaan itu.

Artikel berkaitan

Kerusi DUN Batang Kali diisytihar kosong – Speaker DUN Selangor

PM digesa tolak tuntutan Dong Zong iktiraf UEC

Menteri Luar Turki selar pihak tutup mata, subahat bakar Quran

Jangan buat spekulasi tarikh keputusan SPM

Bekalan telur, daging untuk Ramadan dijamin stabil

Susulan itu, pakar ekonomi bersetuju dengan kenyataan Anwar apabila masing-masing melihat pengeluaran KWSP bukan penyelesaian mampan terhadap masalah kewangan rakyat dalam mengharungi peningkatan kos sara hidup sekarang.

“Saya percaya jika masalah kos sara hidup dan isu berkaitan peningkatan harga barang ini  dapat ditangani dengan baik, kebajikan rakyat akan terbela,
kerajaan perlu cari penyelesaian menyeluruh kerana kita lihat isu kenaikan harga barang ini bukan isu lokal semata-mata sebaliknya adalah isu global yang turut didepani negara lain seperti Amerika Syarikat, United Kingdom dan negara Eropah,”

Memetik Malaysia Gazette BERNAMA melaporkan,  Prof. Dr.Mohamad Fazli Sabri, Dekan Fakulti Ekologi Manusia, Universiti Putra Malaysia,  UPM,
beliau berkata meletakkan kenaikan harga barang dan perkhidmatan sebagai antara penyumbang utama kesempitan hidup sebahagian masyarakat sekarang serta kerajaan perlu mencari penyelesain kepada perkara itu.

Ini termasuk memperkasa rantaian bekalan dan sekuriti makanan bagi memastikan harga barangan dapat diturunkan serta kekal terkawal.

Tambahnya, sekiranya pencarum mengeluarkan simpanan mereka atas alasan itu, pakar juga khuatir cabaran yang dihadapi pada masa akan datang yang memungkinkan keadaan ekonomi ketika itu lebih mencabar dengan tabungan (persaraan) yang sangat sedikit.

“Pendedahan dalam bidang kemahiran dan teknikal serta berkaitan ‘reskilling’ dan ‘upskilling’ akan  meningkatkan kebolehpasaran mereka seiring dengan trend industri semasa. Mereka yang minat berniaga, atau perniagaan terjejas akibat COVID-19, mungkin boleh diberi bantuan oleh agensi berkaitan dari segi latihan dan peralatan selain modal,”

Mohamad Fazli juga berpandangan ada pelbagai pendekatan tidak bersandarkan bantuan tunai boleh diambil oleh kerajaan termasuk bekerjasama dengan syarikat berkaitan kerajaan (GLC) serta syarikat pelaburan berkaitan kerajaan  (GLIC) menerusi penawaran pekerjaan kepada yang terjejas sebagai langkah menangani masalah itu.


4 dekad, Maher akhirnya bebas sebagai tahanan paling lama rejim Israel

0

BANGI, Jumaat –
Seorang lelaki Palestin yang merupakan tahanan paling lama ditahan oleh rejim zionis Israel dibebaskan pada awal pagi semalam.

Pihak berkuasa pendudukan Israel membebaskan Maher Younis, 63 tahun daripada penjara di Negev, Israel selepas 40 tahun dipenjarakan.

Dalam pada itu, pembebasan Maher dihargai secara meluas namun Israel melarang sebarang perayaan dan sambutan ke atas hari yang dianggap bersejarah berkenaan.

Sepupu Maher, Karim Younis mencabar larangan itu dengan mengatakan orang ramai akan mengadakan perayaan yang selayaknya.

Artikel berkaitan

Anwar mengakui kerajaan pimpinannya ada kelemahan, tidak sempurna

Kalimah Allah: Menteri Hal Ehwal Agama nasihat orang ramai bertenang, berhati-hati

SOSMA : Kaji Semula Bukan Hapuskan, Saya Tidak Setuju – Musa Hasan

Fuad bidas kenyataan Kadir, siapa sebenarnya ‘harakiri’

PM arah JPA bincang isu gaji penjawat awam dengan Cuepacs

Sebelum ini,
Maher menyertai pergerakan Fatah sebagai seorang lelaki muda dan dituduh membunuh seorang askar
regim zionis Israel
serta didakwa memiliki senjata secara haram.

Berikutan penahanannya pada 1983, dia dijatuhi hukuman gantung sampai mati bersama sepupunya, Karim dan Sami Younis namun hukuman itu dikurangkan atas rayuan kepada penjara seumur hidup.


Bonus kakitangan awam tidak kena cukai

0

BANGI, Jumaat –
Kakitangan awam di semua negeri akan menikmati pemberian bonus tanpa dikenakan sebarang cukai.

Perdana Menteri, Datuk Seri Anwar Ibrahim membuat keputusan itu setelah mempertimbangkan bahawa bonus penjawat awam tidak tinggi dan tidak wajar dikenakan cukai.

“Sekarang ini bonus yg diberikan kerajaan negeri itu tertakluk kpd cukai, tapi atas desakan yang saya fikir munasabah..premier telah asak isu ini, saya fikir munasabah kerana bonus itu tidak tinggi. Jadi oleh itu bonus akan dikecualikan daripada cukai dan ini terpakai kepada semua penjawat awam di seluruh negeri, walaupun dicadangkan di sarawak tapi terpakai untuk penjawat awam di negara kita,”

Pada Disember lalu, Jabatan Perkhidmatan Awam (JPA) mengumumkan bantuan khas kewangan RM700 untuk penjawat awam pada 2023.

Artikel berkaitan

Tiada diskriminasi dalam penganjuran bengkel SPM

Johari Abdul, Allahyarham Nik Aziz, Kit Siang dikurnia gelaran Tan Sri

Bekas diplomat tidak setuju pelantikan Nazri Aziz

Isu audit rumit, makan masa dan tidak tumpu satu kementerian

RM800 sebulan untuk pelatih industri di GLC, kerajaan

Dalam pekeliling itu, Timbalan Ketua Pengarah (Pembangunan) JPA Zulkapli Mohamed berkata, penjawat awam dalam kumpulan pengurusan dan profesional serta kumpulan sokongan Gred 56 ke bawah akan menerima bantuan itu.

Ini termasuk pemandu peribadi anggota pentadbiran, hakim dan pesuruhjaya kehakiman serta pekerja di bawah program MyStep juga akan mendapat bantuan ini.

Terdahulu, Anwar mengumumkan pemberian khas kepada Sarawak dinaikkan kepada RM300 juta.

Beliau juga berkata, Setiausaha Kewangan Negeri Sarawak,
Datuk Seri Dr Wan Lizozman Wan Omar
 telah dilantik ke Lembaga Hasil Dalam Negeri (LHDN) berkuat kuasa serta-merta.


Dua ahli UMNO hantar notis bantahan kepada RoS

0

BANGI, Jumaat – Dua wakil UMNO menyerahkan notis bantahan keputusan Perhimpunan Agung UMNO (PAU) 2022 kepada Jabatan Pendaftaran Pertubuhan Malaysia (ROS) hari ini.

Jurucakapnya, Muhammad Aizat Fikri Mohd Nasir berkata, usul tambahan untuk tidak mempertandingkan jawatan Presiden dan Timbalan Presiden itu tidak sah dan bertentangan dengan Perlembagaan UMNO.

“Pelanggaran Perlembagaan UMNO semasa perhimpunan PAU 2022 baru-baru ini .
So
, apa yang kita bangkitkan adalah pembawaan usul di mana jawatan Presiden dan Timbalan Presiden tidak dipertandingkan yang mengikut perlembagaan umno mestilah dilakukan sekurang-kurangnya tiga tahun, dalam masa tiga tahun sekali,” katanya.

Beliau berkata demikian dalam sidang media di luar pejabat RoS ketika memberi penjelasan berhubung bantahan keputusan PAU 2022 baru-baru ini serta notis bantahan itu diterima Ketua Pengarah RoS, Mohd Nawardi Saad.

Artikel berkaitan

MHO serah surat permohonan maklum balas kes e-Ganjaran

Zahid gagal dapat pasport secara kekal

Muhyiddin tak takut disiasat, nafi seleweng RM600 bilion

PM digesa tolak tuntutan Dong Zong iktiraf UEC

BN sedia hadapi PRN, punggut undi parti komponen

Menurut Aizat, usul tambahan itu juga tidak sah kerana tiada notis 14 hari dikemukakan sebelum hari persidangan serta melanggar Peraturan 10, Perlembagaan UMNO memperuntukkan apa-apa usul perlu disampaikan dalam tempoh tertentu.

“Dan mereka tidak menghantar notis 14 hari di mana kalau usul MKT tujuh. Dalam UMNO ni juga ada satu klaus dimana boleh masukkan satu usul pada hari persidangan tapu dengan dua syarat, pertama MKT mesti menerangkan usul tersebut kepada para perwakilan. Yang kedua adalah usul tu mestilah
public interest
, usul ni tak
public interest
. Usul ni saya kira hanya menguntungkan 2 orang. So sbb tulah harini kita bawak kepada ros,” katanya.

Justeru, beliau memohon agar RoS melihat laporan itu dan seterusnya memutuskan untuk tidak meluluskan usul tersebut di dalam laporan persidangan itu.

Jelasnya, RoS mempunyai kuasa untuk mengeluarkan surat tunjuk sebab kepada mana-mana penubuhan yang tidak mematuhi perlembagaan melalui Akta Pertubuhan 1966.

Terdahulu, PAU 2022 meluluskan usul tambahan berhubung dua jawatan tertinggi termasuk Presiden dan Timbalan Presiden tidak dipertandingkan pada pemilihan parti akan datang.

Usul yang dikemukakan wakil UMNO Negeri Sembilan itu, mendapat lebih 90 peratus undian daripada perwakilan bersetuju dengan usul berkenaan serta kurang 10 peratus sahaja tidak bersetuju dengan pindaan itu.


Kenapa hanya dua wakil bukan Melayu dalam MPPK – DAP

0

BANGI, Jumaat –
Tindakan Kementerian Pendidikan Malaysia (KPM) menyenaraikan dua anggota bukan Melayu sebagai ahli dalam Majlis Penasihat Pendidikan Kebangsaan (MPPK) bagi sesi 2023 – 2025 disifatkan tidak mencukupi.

Perkara itu disuarakan Timbalan Pengerusi DAP, Dr P. Ramasamy yang berpendapat, sangat penting
untuk mempunyai wakil yang bercakap mengenai masa depan sistem pendidikan vernakular yang wujud bersama sistem kebangsaan.

Menurut Ramasamy, beliau tertanya-tanya sekiranya dua wakil bukan Melayu itu mencukupi untuk mewakili dan bercakap mengenai sistem pendidikan negara dengan penekanan khusus diberikan kepada pendidikan vernakular yang terbahagi kepada dua komponen iaitu sekolah Mandarin dan sekolah Tamil.

“Saya berharap MPPK tidak mengabaikan peranan sistem pendidikan vernakular di negara ini terutamanya memandangkan tahap enrolmen yang tinggi,” katanya menerusi hantaran yang dimuat naik di Facebook rasminya hari ini.

Artikel berkaitan

Sudan bergolak, 27 maut lebih 180 cedera

SPR Saran Pengundi Datang Lebih Awal

Peserta himpunan LGBTQ depan Kompleks Sogo ditahan polis

DUN Pulau Pinang bubar 28 Jun

Penyertaan KJ beri kelebihan kepada PN

Ramasamy berkata demikian
bagi mengulas lanjut mengenai pelantikan lapan tokoh dan individu termasuk dua anggota wakil bukan Melayu bagi menggangotai MPPK oleh KPM.

Dalam pada itu, dua anggota wakil bukan Melayu yang menganggotai MPPK adalah Datuk Dr Mehander Singh Nahar Singh dan Chee Poh Kiem.

“Hanya dua orang bukan Melayu telah dipilih. Sekali lagi, saya tidak pasti tentang kelayakan mereka.

“Saya harap tidak ada peninggalan serius yang disengajakan dalam mengabaikan perwakilan masyarakat bukan Melayu,” katanya lagi.

Tambah Ramasamy, beliau juga tidak bersetuju MPPK ditubuhkan dengan matlamat jelas iaitu perlu terlibat dalam isu mengurangkan beban tugas guru berlebihan yang sepatutnya dalam urusan pentadbiran dan boleh diselesaikan oleh pegawai-pegawai kementerian serta pihak sekolah.

Jelasnya,
MPPK perlu mengambil pendekatan yang luas serta menyeluruh dalam peranannya sebagai penasihat dan harus memastikan sistem sekolah bergerak ke arah yang betul serta mencerminkan permintaan global.

Terdahulu, Menteri Pendidikan, Fadhlina Sidek mengumumkan
senarai sembilan anggota MPPK yang baharu dengan bekas Ketua Pengarah Pendidikan, Datuk Dr Amin Senin dilantik sebagai Pengerusi.

Dalam pengumuman sama, beliau berkata, semua yang terpilih mempunyai kepakaran dan daripada pelbagai latar belakang berbeza dalam bidang masing-masing.

MPPK ditubuhkan pada November 2010 mengikut Seksyen 10, Akta Pendidikan 1996 atau Akta 550.


OPR kekal, langkah taktikal BNM sokong momentum ekonomi

0

BANGI, Jumaat –
Pengekalan kadar dasar semalaman (OPR) pada 2.75 peratus oleh Bank Negara Malaysia (BNM) adalah langkah taktikal ketika ekonomi terus berada dalam kedudukan yang kukuh.

Penganalisis Ekonomi, Ketua Ahli Ekonomi Juwai IQI, Shan Saeed berkata, bank pusat memainkan peranan secara strategik bagi tempoh 2019 hingga 2022 dengan terbukti dapat menangani cabaran tekanan harga.

Dasar monetari itu menjadi keutamaan BNM dalam memenuhi mandat unjurannya ketika semua bank global menaikkan kadar faedah bagi membendung lonjakan harga dalam ekonomi global.

“Bagi saya, sebahagian besar bank pusat global ini akan bertindak mengurangkan kadar itu selepas suku ketiga dan keempat tahun ini bagi menyokong trajektori pertumbuhan keluaran dalam negara kasar (KDNK).BNM akan terus menyokong ekonomi di peringkat makro lagi,”

Shan juga menyifatkan keadaan inflasi semakin memuncak di rantau Asean dan akan hanya susut dalam suku ketiga 2023 manakala tuas dasar monetari itu pula memerlukan tempoh selama 12-15 bulan untuk memberi kesan di peringkat makro bagi menurunkan harga komoditi-komoditi utama.

Artikel berkaitan

Kerajaan tumbang, Hadi Awang mengigau – Anwar

3,464 beri respon positif projek PSI

Mufti Pahang haramkan konsert Coldplay

31 Ogos Tidak Wajar Dimansuhkan – Veteran Atm

Rayuan SIS batalkan fatwa JAIS didengar Ogos depan

Tambah beliau, ringgit menunjukkan kestabilan dari segi struktur dan meningkat sebanyak 10.64 peratus sejak Oktober 2022.

Selain ringgit dijangka meneruskan aliran kenaikannya pada 2023 dan mencecah sekitar paras 4.10 hingga 4.37 berbanding dolar Amerika Syarikat (AS).

Bank pusat mengekalkan OPR bagi membolehkan ia menilai kesan kumulatif pelarasan OPR yang lalu berikutan kesan lewat dasar monetari ke atas ekonomi.

Dalam perkembangan berkaitan, penyelidikan oleh MIDF menjelaskan BNM mengambil pendekatan tunggu dan lihat untuk menilai prestasi pasaran selepas peningkatan lebih 100 mata asas (bps) yang diputuskan pada tahun lepas.

Semalam,  Bank Negara Malaysia (BNM) mengekalkan kadar dasar semalaman (OPR) pada kadar 2.75 peratus.

“Langkah seterusnya untuk mengembalikan tahap akomodasi dasar monetari ke tahap yang wajar akan ditentukan oleh keadaan yang berubah-ubah dan kesannya terhadap prospek inflasi dan pertumbuhan dalam negeri.
Jawatankuasa Dasar Monetari (MPC) akan terus menentukur tetapan dasar monetari yang mengimbangi risiko kepada inflasi domestik dan pertumbuhan mampan,”

BNM dalam satu kenyataannya berkata  pada  tahap OPR semasa, pendirian dasar monetari kekal akomodatif dan menyokong pertumbuhan ekonomi.